Više ne postoje razlozi za zadržavanje vanrednog stanja - Ozon Media\nPredsednica Vlade Republike Srbije Ana Brnabić izjavila je danas na sednici Skupštine Srbije da su se, prema mišljenju struke, stvorili svi uslovi da se vanredno stanje, koje je uvedeno 15. marta, ukine.\nBrnabić je na ovoj sednici, na kojoj su poslanici počeli raspravu o ukidanju vanrednog stanja, istakla da je uslov bio da više od sedam dana imamo manje od pet odsto zaraženih u odnosu na broj testiranih na koronavirus.\nTaj uslov je ispunjen, od 28. aprila smo ispod pet odsto, rekla je premijerka i pozvala poslanike da ukinu vanredno stanje i da ono ne ostane ni dan duže nego što je to neophodno.\nBrnabić je najavila da će na sledećoj sednici Кriznog štaba biti jasno određene mere pod kojima će građani ulaziti u Srbiju iz inostranstva, a kako bi bili u karantinu.\nIzaći ćemo u petak ili ponedeljak sa jasnom preporukom. Razmišljamo o tome da dokaz bude ili negativan test na koronavirus koji je osoba prethodno uradila u zemlji iz koje dolazi ili ćemo mi raditi test, rekla je premijerka.\nSkupština Srbije počela je danas sednicu na kojoj će razmatrati Predlog odluke o ukidanju vanrednog stanja, koji je podnela Vlada Srbije, a kojoj prisustvuju premijerka Brnabić i prvi potpredsednik Vlade i ministar spoljnih poslova Ivica Dačić.\nPoslanici raspravljaju o Predlogu zakona o važenju uredbi koje je Vlada Srbije, uz supotpis predsednika Republike, donela za vreme vanrednog stanja.\nBiće ukinuto 11 uredbi koje su važile za vreme vanrednog stanja, a odnose se na organizaciju rada, deo poreskih mera, način zaduživanja i učešće u krivičnom postupku.\nU predlogu zakona piše i da će nadležne izborne komisije 11. maja doneti rešenja o nastavljanju sprovođenja izbornih radnji.\nOtvaranje državnih granica komplikovan proces


Dva transfera na relaciji Juventus - Đenova - Sportske novosti\nNaslovna Fudbal Transferi Fudbal Dva transfera na relaciji Juventus – Đenova\nJuventus je realizovao dva transfera sa Đenovom. Nicolò Rovella (19) igra na poziciji defanzivnog veznog, a novi je član Juventusa. Rovella je, inače, prešao najpre iz Đenove u Juventus, da bi odmah bio prosleđen/vraćen na pozajmicu u klub iz kog je i došao. Tačnije, pozajmica će biti ozvaničena sutra, ali je svakako ovo nešto o čemu se već piše.\nManolo Portanova (20) igra na poziciji ofanzivnog veznog i prešao je u Đenovu, ali trenutno nisu poznati detalji transfera vezani za visinu eventualnog obeštećenja, kao i dužinu trajanja ugovora. Igrao je za mlađe kategorije Lacija i Juventusa, a u oktobru prošle godine je potpisao za prvi tim “stare dame”.\nPrethodni tekstEvroliga poeni igrača – kladioničarski predlozi (28. Januar)\nSledeći tekstJapanski reprezentativac u Grčkoj!


Podgorica: SAD pomažu uništenje viška naoružanja i municije u Crnoj Gori\nSjedinjene Američke Države pomoći će sa skoro dva miliona USD uništenje viška naoružanja i municije u Crnoj Gori predviđeno je Sporazumom između Ministarstva odbrane Crne Gore i Vlade SAD, koji je danas potpisan u Podgorici.\nSporazumom o uništenju malog i lakog naoružanja koji su potpisali crnogorski ministar odbrane Boro Vučinić i američki ambasador u Podgorici Roderik Mur, predviđeno je da se unište velike količine zastarjelog naoružanja iz skladišta koja se nalaze na obali u reonu Boke kotorske.\n„Time se ne rješava problem, već se stvaraju uslovi da se brzo oslobode atraktivne lokacije pogodne za „Nakon nezavisnosti Crne Gore odlučili smo da rakete „Strela-2M“ uništimo u neposrednoj saradnji sa našim partnerima iz SAD i time jasno pokažemo naš doprinos i odlučnost u globalnoj borbi protiv terorizma“, istakao je ministar odbrane.\nOn je ocijenio da će ovaj sporazum doprinijeti jačanju partnerstva između SAD i Crne Gore i zahvalio Vašingtonu na sveukupnoj podršci u reformi crnogorskog sistema odbrane na odlučnom putu evroatlanskih integracija.\nAmerički ambasador Roderik Mur ocijenio je da će biti onih koji će kritikovati ovaj sporazum ili će ga tumačiti kao "nekakvu američku zavjeru u cilju slabljenja odbrambene sposobnosti Crne Gore".\n“Daleko od toga. Sve odgovorne države, uključujući i Crnu Goru, redovno uništavaju zastarjelu opremu i municiju”, istakao je on.\nMur je potvrdio da su SAD stupile u slične aranžmane sa svim zemljama regiona, dodajući da sporazum ilustruje snagu bezbjedonosnog partnerstva Crne Gore i SAD, ističući zajednički pristup u borbi protiv terorizma.\n“Posebno smo zadovoljni zbog odluke Crne Gore da unište rakete zemlja-vazduh tipa “Strela-2M”. To je oružje koje u rukama terorista predstavlja veliku opasnost za civilne avione i zato smatramo da ovaj potez Podgorice predstavlja važan doprinost globalnom ratu protiv terorizma”, kazao je on.\nVučinić i Mur su potencirali da će se svo naoružanje i municija, po ovom programu, uništiti u Crnoj Gori, čime će se uposliti kapaciteti domaćih fabrika i uspostaviti saradnja američkih i crnogorskih kompanija.


Proizvođač Mocart kugli ide u stečaj - BIGportal.ba\n30 Novembra, 2021 30 Novembra, 2021 029\nKompanija “Salcburg čokolade” iz Grediga, poznate po proizvodnji Mocart kugli, podnela je kod pokrajinskog suda u Salcburgu, zahtev za stečaj\nZbog ovog neočekivanog kraha sindikalci, zajedno sa radničkim savetom i menadžmentom planiraju da razgovaraju o situaciji i informišu zaposlene.\nZbog značajno smanjenog broja turista, manifestacija i proslava je došlo do pada prodaje čokoladnih proizvoda, a tako i Mocart kugli.\nPad obrti iz prošle godine moglo je samo delimično biti kompenzovano u novoj poslovnoj godini, međutium, i pored novih klijenata u izvozu i državne korona pomoći i ove godine, zbog prošle beležiće se ogroman gubitak.\n“Aktuelni lokdaun i značajni rast cena sirovina, energije, plata, troškova logistike, materijala za pakovanje su dalji razlozi”, dodao je Šigerl i dodao da se zaposlenima ne mogu isplatiti novembarske plate, kao ni božićni dodatak.\nInače, ovo preduzeće proizvodi “Bobi čokolade”, “Maria Terezija taler” i “Salcburg konfiseri”.\nKompanija je osnovana 1897. pod imenom “Rajsigl fabrika slatkiša” u gradu Salcburgu, i preseljena je 1956.u Gredig.


Home > Upis > Doktorske akademske studije > Opšte informacije\nDoktorske akademske studije traju tri godine, odnosno šest semestara. Realizuju se kroz kurseve koji po svojim savremenim sadržajima pružaju studentima mogućnost unapređivanja postojećih znanja stečenih u različitim farmaceutskim oblastima. Naučno-istraživački rad studenta na naučnom problemu rezultuje naučnim publikacijama u renomiranim međunarodnim časopisima iz oblasti farmaceutskih nauka.\nStudijski program doktorskih akademskih studija farmaceutskih nauka je usklađen sa priznatim evropskim obrazovnim programima iz oblasti farmacije.\nPolaganjem svih predviđenih ispita na izabranom modulu i odbranom doktorske disertacije, student stiče 180 ESPB (ESPB – evropski sistem prenosa bodova) i akademski naziv doktor medicinskih nauka–farmacija (doktor farmaceutskih nauka).\nDetaljnije informacije o uslovima, načinu i postupku upisa, studiranja, polaganja ispita i odbrane doktorske disertacije možete naći u Pravilniku o doktorskim akademskim studijama kojim se uređuje studiranje na doktorskim akademskim studijama na Farmaceutskom fakultetu.\nReferent za poslediplomsku nastavu u Odseku za nastavu i studenska pitanja radiće sa strankama svakog ponedeljka od 9h do 18h, počev od 4. marta 2013. godine, a ostalim radnim danima (utorak-petak) od 9h do 15h.


Ako želite da izgradite novi objekat za klanje malih količina živine na gazdinstvu ili uradite promene u postojećem objektu, ovde možete naći informacije i podatke koje vam mogu pomoći.\nŠta znači „male količine živine zaklane na gazdinstvu“?\nMale količine živine koje mogu da se kolju u objektima za klanje na gazdinstvu, pogledajte u tabeli ispod:\nNedeljno** 100 20\nGodišnje** 5.000 1.000\nMesto obavljanja delatnosti Odobren projekat Odobren projekat\n* Količina znači alternativno klanje jedne vrste ili kategorije životinja u propisanom periodu;\n** Ukoliko je za poslovanje pogodnije da se godišnja maksimalna količina životinja kolje u skladu sa dinamikom primarne proizvodnje živine ili prema sezonskim/prazničnim ili drugim potrebama lokalnog tržišta, onda nedeljna maksimalna količina ne može da bude veća od 200 komada zaklanih brojlera ili 40 komada ostalih vrsta živine; u tom slučaju, proizvođač mora da obezbedi odgovarajuće kapacitete, odnosno uslove u objektu za klanje (npr. prostorije, oprema, hlađenje).\nProizvođač može na gazdinstvu da uzgaja i veći broj živine od količina koje se odnose na klanje životinja u objektu na gazdinstvu i na lokalnu direktnu prodaju ili isporuku krajnjim potrošačima ili lokalnim maloprodajnim objektima koji direktno snabdevaju krajnje potrošače.\nBilo da želite da izgradite novi objekat, ili proširite i unapredite postojeći, koraci koji vas u tom procesu očekuju su slični.\nObavezno treba saznati više o delatnosti kojom želite da se bavite. Razgovarajte sa drugim proizvođačima, stručnjacima, poljoprivrednicima i kupcima. Dobro je da o nameri da gradite objekat obavestite nadležnog lokalnog inspektora, a ako je potrebno, potražite i savet.\nTreba da znate da potrebne količine životinja za klanje u objektu na farmi, mogu da potiču samo iz sopstvenog izgoja živine na gazdinstvu (nije dozvoljeno snabdevanje sa drugih farmi) i da mogu da se prodaju direktno krajnjim potrošačima i/ili isporučuju objektima maloprodaje na lokalnom tržištu samo celi i ohlađeni trupovi živine sa pripadajućim iznutricama. Takođe, treba da se zna ko su vaši mogući kupci i kakva je vaša konkurencija. Važno je da se zna koliki će biti troškovi izgradnje i održavanja objekta, kao i redovnog poslovanja.\nObjekti u kojima se posluje hranom moraju da ispune uslove utvrđene u propisima o higijeni hrane, a prostorije u kojima se priprema, obrađuje ili skladišti hrana životinjskog porekla, moraju da ispune opšte i posebne uslove higijene za hranu životinjskog porekla. Treba prikupiti pouzdane informacije kako treba da izgleda objekat za klanje malih količina živine na gazdinstvu, odnosno farmi.\nU objektima za klanje malih količina živine na farmi, može da se koristi nacionalni vodič za primenu posebnih pravila u pogledu izgradnje, rasporeda prostorija, uređenja i opremanja objekta, kao i za dokumentovanje i primenu internog sistema kontrole.\nPravni propisi koji regulišu ovu materiju su:\nProjektna dokumentacija za objekat u kome se posluje hranom je sva dokumentacija koja nastaje ili se koristi tokom pripreme i realizacije izgradnje objekta, pa sve do njegovog završetka. Projektnom dokumentacijom utvrđuju se građevinsko-tehničke, tehnološke i eksplatacione karakteristike objekta sa opremom i instalacijama sa rešenjima za gradnju i korišćenje objekta.\nŠta i koliko? – Vrsta živine i očekivani kapacitet klanja životinja\nNapomena: U objektima za klanje živine na farmi dozvoljeno je samo klanje živine koju proizvođač uzgaja na svom gazdinstvu!\nKada? – Planirana dinamika klanja životinja (npr. dnevno, nedeljno)\nNapomena: U objektima za klanje živine na farmi dozvoljena je samo isporuka ohlađenih trupova živine krajnjim potrošačima i lokalnim maloprodajnim objektima koji snabdevaju krajnje potrošače!\nOmotavanje (folija, vakumiranje) i pakovanje (jednokratna i/ili povratna ambalaža)\nNapomena: Nije dozvoljeno zamrzavanje trupova živine zaklane na farmi!\nObrada i omotavanje i/ili pakovanje iznutrica\nGradnja novog ili rekonstrukcija/adaptacija/dogradnja postojećeg objekta\nNapomena: Prerada sporednih proizvoda životinjskog porekla dozvoljena je ako je ovu delatnost posebno odobrio nadležni organ!\nNa osnovu projektnog zadatka, projektant ovlašćen za tehnološko-tehničko projektovanje priprema idejno rešenje. Nakon toga, pravi i glavni tehnološko-tehnički projekat objekta, koji obuhvata delatnosti i aktivnosti utvrđene u projektnom zadatku i uslove za izgradnju, uređenje, rad i održavanje higijene u objektu. Tehnološko-tehnička dokumentacija mora da bude izrađena u skladu sa odgovarajućim propisima koji se odnose na sadržaj rada, izgradnje, uređenja i opremanja predmetnog objekta.\nŠto se poslovanja u objektu za klanje živine na gazdinstvu tiče, dokumentovan interni plan kontrole mora u potpunosti da se uvede i primenjuje od dana inspekcijskog pregleda i odobrenja objekta za trajno obavljanje odobrene delatnosti, odnosno od upisa objekta u Registar odobrenih objekata u Ministarstvu poljoprivrede, šumarstva i vodoprivrede – Upravi za veterinu.\nProcena troškova treba da uključi troškove projektovanja, izgradnje, uređenja i opremanja i troškove dobijanja dozvola i saglasnosti za izgranju i rad objekta. Pre procene troškova, treba uzeti u obzir KAPACITET i STRUKTURU OBJEKTA:\nKlanje i prodaja mesa živine (brojleri): 100 – 200 kom/nedeljno (ukupno 5.000 kom/godišnje), ili\nKlanje i prodaja mesa živine (ćurke, patke, guske): 20 – 40 kom/nedeljno (ukupno 1.000 kom/godišnje)\nprostorija za proizvodnju (prostorno i vremenski odvojeni nečisti i čisti postupci klanja i obrade; vremenski odvojena aktivnost pakovanja i prodaje trupova živine),\nhladnjača ili uređaj za hlađenje,\nprostor/oprema za sakupljanje sporednih proizvoda klanja,\nSledi pregled orijentacionih troškova za izgradnju i uređenje objekata za klanje malih količina živine na gazdinstvu.\nOrijentaciona cena materijala i radova (bez opreme) …………………………………. 200 – 300 €/m2\nOrijentaciona cena opreme……………………………………………………………………………… 3.000 €\noprema za klanje i obradu,\noprema za veterinarsko-sanitarni pregled,


NACRT PROSTORNOG PLANA POSEBNE NAMJENE ZA CRNOGORSKU OBALU: Nevladine organizacije nezadovoljne Nacrtom plana\nNacrt Prostornog plana posebne namjene za crnogorsku obalu konfliktan je i pokazuje nedostatak vizije, ocijenjeno je na konferenciji koju su organizovali Ekološki pokret Ozon i Crnogorsko društvo ekologa.\nKako su pojasnili iz tih nevladinih organizacija NVO, imajući u vidu veliku pažnju javnosti koju je taj dokument izazvao i činjenicu da i prateći izvještaj o strateškoj procjeni uticaja na životnu sredinu ukazuje na njegov konfliktan karakter, smatrali su da treba još jednom ukazati na suštinske stvari i nedostatke.\nDirektor Ozona, Aleksandar Perović, rekao je da bi cilj prostornog planiranja trebalo da bude prilagođavanje čovjeka prirodi.\n"Te stvari su ovdje zamijenjene, pa umjesto da se čovjek svojim životom i gradnjom prilagođava prirodi, imamo situaciju da potencira turizam i gradnja, kao da je to fokus odnosa čovjeka i prirode. Mi to tako ne smatramo", rekao je Perović.\nOn je na rekao da je plan otrkrio da nijesu riješeni neki imovinsko-pravni odnosi sa građanima.\n"To je trebalo da bude urađeno prije izrade dokumenta, a ne da posljednjeg dana javne rasprave građani ukazuju na strah šta će biti sa njihovom imovinom", naveo je Perović.\nOn je poručio da Ozon snažno podržava učešće javnosti u procesu donošenja odluka, od najranije faze.\n"Podržavamo usklađenost planske dokumentacije na različitim nivoima, što je ovdje, takođe, nesporno izostalo, i to čak ni obrađivač nije mogao da demantuje na javnoj raspravi", dodao je Perović.\nOn je naglasio da u Ozonu ne žele da ih neko veže za bilo koji interes, osim javnog.\n"S obzirom da je ove godine 25 godina od proglašenja ekološke države, mi želimo da ukažemo na to da je potrebno, kroz sva ova planska dokumenta, poslati snažnu poruku da li smo odustali od te jedinstvene razvojne šanse", kazao je Perović.\nOn je rekao da je, nakon završetka javne rasprave, ostavljeno prostora da se komunikacija nastavi i da će biti moguđe dostavljati primjedbe i sugestije.\n"Objasnili su nam da zakonska procedura ne dozvoljava da, kada se nešto stavi na javnu raspravu, bude povučeno. Ne znam kako bih to nazvao, jer ako se za nešto od starta vidi da nije dobro, onda to treba povući, jer troši i vrijeme i resurse", naveo je Perović.\nOn je rekao da moratorijum na gradnju, koji su predložile NVO, nije nešto što bi spriječilo dalji razvoj Crne Gore.\n"Ukoliko naše sugestije koje smo dostavili Ministarstvu ne budu uvažene, mi ćemo, zajedno sa građanima, iskoristiti kapacitete 37 NVO koje su podržale inicijativu, napraviti početni konsultativnio sastanak i odlučiti kako da se kroz institucije sistema crnogorska obala posmatra na način koji zaslužuje", kazao je Perović.\nVuk Iković iz Crnogorskog društva ekologa ocijenio je da bi Plan obalnog područja trebalo da isključi urbanizaciju pojedinih sjetljivih zona, u cilju zaštite kvaliteta životne sredine, očuvanja zdravlja i obezbjeđivanja zdrave podloge za održivi razvoj i turizam.\n"Neke od tih zona su Ada Bojana, Buljarica, Ulcinjska Solana, dio Grbaljskog polja i dio Sutorine, i to su područja koja je Ministarstvo održivog razvoja i turizma ranije okarakterisalo kao potencijalna područja evropske ekološke mreže Natura 2000", precizirao je Iković.\nOn je ocijenio da je Plan u jednom dijelu okarakterisao te zone kao prirodna dobra, dok ih je u drugom dijelu okarakterisao kao područja za razvoj ekskluzivnog turizma.\n"Ovaj konflikt je najslikovitije prikazan kroz primjer planiranja uvale Buljarica", smatra Iković.\nPrema njegovim riječima, u Planu je konstatovano da je Buljarica prirodno dobro i da treba zaštititi vodenu vegetaciju na tom području.\n"Dok je u drugom dijelu Plana predviđeno da se na području Buljarice gradi hotelski kompleks sa pratećim golf terenom i marinom, što bi definitivno značilo i isušivanje kompletne uvale, a samim tim i devastaciju tog prirodnog staništa", pojasnio je Iković.\nOn je naglasio da zaštita tih područja ne znači istovremeno i stopiranje njihovog razvoja.\n"Nego obezbjeđivanje odluke za dugoročni i profitabilan razvoj ne samo tog uskog područja, nego kompletnog crnogorskog primorja", rekao je Iković.\nOn smatra da je neophodno, u ovoj fazi donošenja Plana, ponovo uporediti sve podatke i izvršiti analize, pa tek nakon toga odrediti prioritetne pravce razvoja crnogorskog primorja.\nInženjer arhitekture, Borisav Vukićević, upozorio je da NVO sektor nije od početka bio uključen u izradu Plana, i da je nemoguće u nekih 15 dana preći i analizirati sav taj materijala od više hiljada stranica.\n"Ako MORT stoji iza teze da je ovaj plan restriktivan, na način da ograničava gradnju na obali, onda hajde da stavimo moratorijum i da se ništa ne gradi dok se ne raščiste strategije i jasno definišu polazišta", naveo je Vukićević.\nOn je rekao da u Crnoj Gori postoji dokument koji se zove Strategija razvoja golfa, i da se jedno od golf igrališta predviđa upravo u Buljarici, a drugo na području Solane.\n"Buljarica je jedna od takozvanih izdvojenih turističkih zona, predviđenih Nacrtom plana, gdje je upisano oko 13,7 hiljada kreveta", naglasio je Vukićević.\nOn je upozorio da Nacrt plana ne uzima u obzir ni imovinsko-pravne odnose i da postoji realna bojazan ljudi da će im zemlja biti eksproprisana u ime javnog interesa.\n"Niko od institucija sistema nije kontaktirao ljude koji tamo žive, i da li su oni zainteresovani da se tamo grade hoteli sa 14 hiljada kreveta, niti im je dato bilo kakvo obrazloženje", rekao je Vukićević.\nIzvor: Vebsajt CdM, 21.03.2016.


Netanjahu: Nova era u odnosima Izraela i arapskog sveta | Novinska agencija Beta\nSVET | 13.08.2020 21:20 > 13.08 21:20\nPremijer Izraela Benjamin Netanjahu rekao je danas da najavom uspostavljanja punih diplomatskih odnosa sa Ujedinjenim arapskim Emiratima (UAE) započinje "nova era" u izraelskim odnosima sa arapskim svetom.\nNetanjahu je, u saopštenju koje je prenosila televizija, naveo da će "pun i zvaničan mir" sa UAE voditi do saradnje u mnogim oblastima izmedju zemalja i "divnoj budućnosti" za gradjane obe zemlje.\nOn je rekao da je adminstracija predsednika SAD Donalda Trampa tražila da Izrael sačeka sa planovima o aneksiji delova Zapadne obale kako bi se postigao napredak u dogovoru o vezama sa UAE.\nIzraelski lider je dodao da "nema promena" u njegovim planovima da anektira deo te okupirane teritorije, ali je rekao da je ostvarenje tih planova privremeno zaustavljeno.\nPredsednik Izraela Ruven Rivlin objavio je na Tviteru poziv lideru UAE da poseti Jerusalim.\n"Pozivam prestonaslednika da poseti Jerusalim", naveo je Rivlin, ocenivši da je dogovor o uspostavljanju diplomatskih odnosa važna i strateška prekretnica koja bi mogla da podstakne sporazume sa drugim zemljama u regionu.\nU medjuvremenu je proizraelski lobi u SAD, Američko izraelski komitet za javne odnose (AIPAC), saopštio da poštuje napore predsednika Trampa i njegove administracije u posredovanju diplomatskom potezu.\nTa uticajna lobistička grupa je navela u saopštenju da su se UAE pridružili Egiptu i Jordanu u "utiranju puta miru kroz priznanje", ne težeći da izoluju i bojkotuju jevrejsku državu.\nAIPAC je apelovao na druge arapske zemlje i Palestince da slede UAE i okončanju svoj bojkot Izraela i Amerike i vrate se pregovaračkom stolu.\nBivši potpredsednik SAD Džo Bajden, za koga se očekuje da će biti kandidat Demokratske strane za predsednika, je sporazum Izraela i UAE označio "istorijskim korakom da se premoste duboke podele Bliskog istoka".


Surovi Pontiac Fiero iz 1988. garažiran preko 30 godina - AutoExclusive - Auto vesti, Novi, Luksuzni, Polovni automobili...\nSurovi Pontiac Fiero iz 1988. garažiran preko 30 godina\nGodinama unazad je poznato jedno pravilo, Evropa je kolevka superautomobila, dok američki kontinent poseduje istoriju stvaranja brutalnih sportskih modela koji su na isti način, ali drugačijim pristupom, ostavili dubok trag u autoidnustriji...\nVeliki broj legendarnih Pontiac Fiero modela automobila modifikovan je do ekstrema, dok su neki od njih čak tjunirani kako bi postali replike pojedinih egzotičnih mašina. Međutim, ovo nije slučaj sa moćnim modelom koji vidite u galeriji, koji je pronađen u jednom skladištu nakon trideset godina i vožen je jedino od mesta na kome je kupljen u Kanzasu do ranča novog vlasnika u Montani, kada je bio kupljen kao nov 1988. godine.\nStanje eksterijera ovog automobila govori za sebe, a njegova originalna žuta boja dobra je kao kada je bila nova, kao što je slučaj i sa celokupnom putničkom kabinom, sa kožnim sedištima i šiberom, a ukupno izuzetno dobro stanje modela potvrđuje njegova mala pređena kilometraža, manja od 5.000 km, na odometru.\nProdavac ovog moćnog modela jeste sin originalnog vlasnika, koji tvrdi da ne poseduje pristup ovom Pontiac Fiero automobilu i jedino može da obezbedi fotografije za sada, ali dodao je da, kada je otvorio vrata skladišta pre nekoliko nedelja i dalje mogao da oseti miris potpuno novog vozila.\n2007. godine je po poslednji put upaljen motor ovog modela, na nekoliko minuta, u radionici, gde je po tvrdnjama radio izvanredno, tako da su samo potrebni čvrsta ruka i promena ulja kako bi ovaj neverovatni automobil ponovo urlao otvorenim drumovima. Štaviše, kao dodatak ekskluzivnoj ponudi dolazi i činjenica da ovaj Pontiac Fieros nikada nije osetio kišu.\nUprkos tome što je potpuno nov i poseduje identičnog vlasnika od kada je napustio fabriku, ovaj Pontiac Fieros nije za sada uspeo da privuče ozbiljnije interesente. Reklama koja je postavljena na eBay-u pokazuje startnu cenu nešto manju od 20.000 dolara, što nikako nije niska cifra, što može značiti prolongiranje garažiranog statusa, u kome je model proveo poslednjih 28 godina.


Sport Archives - Moj pedijatar\nRešili smo da vam predstavimo jednu - ne toliko čestu, koliko "ilustrativnu" bolest, koja uglavnom pogađa aktivne sportiste.\nSve češće čujem kako roditelji sasvim malu decu upisuju na sportske aktivnosti. Ponekad su u pitanju bebe mlađe od 6 meseci. Istovremeno čitam upozorenja Udruženja ortopeda Amerike koji upozoravaju na konstantan porast sportskih povreda kolena i lakta kod...\nDa li dete sa prehladom može da trenira?\nVeliki broj dece upražnjava sportsku aktivnost, što je odličan, gotovo najbolji način očuvanja zdravlja. Brojna istraživanja su pokazala da deca koja se redovno rekreiraju imaju snažniji odbrambeni (imunološki) sistem u poređenju sa decom koja se ne bave ...\nDeca danas ne znaju pravila “između dve vatre”, nemaju sna...\nDanašnja deca ne znaju koja su pravila igre "između dve vatre", izbezume se kada treba na času fizičkog da preskaču kozlić, a penjanje uz konopac ili razboj za njih je ogroman izazov.\nBorilačke veštine i za devojčice\nStručnjaci za borilačke sportove kažu da ima mnogo razloga zbog kojih bi baš trebalo da upišete devojčicu na karate, džudo, tekvondo...


Kultura: Srce i duša demokratije - 60 godina kulturne demokratije\nKultura: Srce i duša demokratije - 60 godina kulturne demokratije (2014)\nAllemand Anglais Français Italien Néerlandais Roumain Russe\nRef. 109114 BIH\nKultura igra veoma važnu ulogu u razumijevanju drugih naroda i cijenjenja različitosti. Iz tog razloga je Vijeće Evrope 1954. godine prihvatilo Evropske kulturne ugovore, koji organizuju saradnju na poljima kulture, obrazovanja, mladih, sporta, jezika i širenja zajedničkih vrijednosti u cijeloj Evropi.\nOva brošura ima za cilj pružiti Vam uvid u aktivnosti Vijeća Evrope u ovim područjima i kako doprinosi da se demokratija i ljudska prava u Europi i šire jačaju.\nFormat : PDF PDF PDF PDF PDF PDF PDF PDF Ref expo_60e Conv Culturelle BIH\nKultura igra ključnu ulogu u razumijevanju drugih ljudi i poštivanju različitosti. Zato je Vijeće Evrope 1954. godine usvojilo Evropsku kulturnu konvenciju, koja organizuje saradnju...


Nova geološka istraživanja u Donjoj Nevlji nakon 50 godina, traga se za bakrom i zlatom - Far\nAustralijska kompanija Raiden Resources posredstvom svoje kompanije u Srbiji Skarnore Resources doo iz Beograda, već nekoliko nedelja u ataru sela Donja Nevlja, na 12 km od Dimitrovgrada, sprovodi geološka istraživanja sa ciljem procene nalazišta bakra i zlata.\nSmatra se da najviše zlata ima u istočnom delu Srbije, gde se nekoliko svetskih kompanija bavi istraživanjem nalazišta te rude.\nRaiden Resources, na osnovu sporazuma sa multinacionalnom kompanijom Rio Tinto iz marta 2018. godine, postao je 100% vlasnik istražnih prava nad istražnim poljem Donja Nevlja i u potpunosti je preuzeo istraživanja na tom području, a Rio Tinto se obavezao da preda sve podatke i rezultate koje je do tada o tom lokalitetu ta kompanije preuzela. Istovremeno, Raiden Resources i Rio Tinto nastavljaju saradnju u istraživanju lokaliteta u okolini Majdanpeka gde se vrednost istraživanja procenjuje na preko 30 miliona dolara.\nPodručje Donje Nevlje u geološkom pogledu slično je sa tzv. timočko-magmatskim kompleksom, a tokom 60-ih godina prošlog veka istraživano je od strane geoloških instituta tadašnje Jugoslavije koji su aeromagnetnim snimanjem i određenim geofizičkim metodama utvrdili određene anomalije koje ukazuju na prisustvo rude bakra. Smatra se da je ovo područje prvoklasno po pitanju ležišta bakra i zlata, a veličina teritorije za koju je izdata licenca za istraživanje je 74 km2. U saopštenju Raiden Resources navodi se da je prednost lokaliteta Donja Nevlja činjenica da je selo pozicionirano u blizini železničke linije Niš-Sofija.\nRaiden Resources će nakon sprovedenog istraživanja koje će obuhvatiti i istražni iskope i bušotine, detaljnije odrediti potencijal ležišta bakra i zlata na ovom području, s obzirom da do sada nisu vršena detaljnija proučavanja, a poslednja bušotina, po sećanju meštana ovog sela, izvršena je 1968. godine.\nRaiden Resources sprovodi istraživanja i u okviru Parka prirode “Stara planina” na lokalitetima Aldinac i Gradište, gde su takođe u fokusu rude bakra i gvožđa.\nU potrazi za zlatom i bakrom: Dalji tok istraživanja usmeren na atar Donje Nevlje i Borova Na “Gradini” kod Dimitrovgrada sprečeno krijumčarenje oko 600 grama zlatnog nakita Carinici zaplenili zlatni nakit na “Gradini” В понеделник – 20 юни пръскане срещу комари в Димитровград\nRaiden Resources ltdSkarnore Resources d.o.oгеоложко изследванеДимитровградДолна НевлязлатомедминьорствоЦариброд


Nesreća na Pupinovom mostu - www.lobi-info.rs\nJovana I. 25. avgusta 2015., 14:05 4.8k Views\nJutros je na Pupinovom mostu došlo do saobraćajne nesreće.\nU 8.35 ovog jutra na Pupinovom mostu u smeru ka Borči došlo je do udesa.\nIz Hitne pomoći kažu da je muškarac starosti oko 25 godina zadobio je tupe povrede glave.\nApelujemo na vozače da vode računa u saobraćaju.\nPrethodna objava Eko-regata na Tamišu\nSledeća objava Uskoro besplatan internet u vozilima GSP-a\nUskoro besplatan internet u vozilima GSP-a


FK "Leotar" počinje nastupe u Premijer ligi - Grad Trebinje\nFK “Leotar” počinje nastupe u Premijer ligi\n16 Jula 2021 16 Jula 2021\nFudbalski klub (FK) “Leotar”, čiji je račun odblokiran, sutra će odigrati prvu utakmicu u Premijer ligi BiH, najavljeno je danas na konferenciji za novinare Uprave kluba na stadionu “Police” u Trebinju i poručeno da taj klub ne treba bilo ko da politizuje, nego da se sav grad ujedini i pomogne da postigne što bolje sportske rezultate.\nPredsjednik Uprave fudbalskog kluba “Leotar” Gordan Mišeljić u ime uprave kluba upitao je da li je gradu Trebinju potreban premijerligaš u fudbalu i ocijenio da klub sa takvom tradicijom zaslužuje da igra u Premijer ligi, poslije osam godina pauze. “Teškim radom smo za dvije godine preskočili dva ranga takmičenja i sa ponosom možemo reći da Leotar od sutra počinje svoju prvu prvenstvenu utakmicu u Premijer ligi”, rekao je Mišeljić.\nOn je naglasio da je klub dobio od Gradske uprave i privrednika bezrezervnu podršku za ulazak u Premijer ligu, a trebalo je ispuniti puno uslova, kao što je licenciranje kluba za Premijer ligu, a zauzvrat će klub od fudbalskog saveza dobiti razne benefite koji će se ogledati u rekonstrukciji infrastrukture na stadionu. Prema njegovim riječima, potrebno je da u roku od tri godine FK “Leotar” dobije moderni “hibrid stadion” za glavni teren, a Savez će donirati rasvjetna tijela za reflektore za stadion “Police”. “Fudbalski klub Leotar opet dolazi u žižu javnosti i pokušava se ispolitizovati, što nije dobro. Apelujem na sve da na taj način ne dobijamo jeftine političke poene”, rekao je on i dodao da je jedan od uslova za licenciranje bila i deblokada računa i da se od svih od kojih su zatražili pomoć Gradska uprava prva javila da pomogne i uspješno je riješila dvije blokade računa kluba, a pravosnažne presude su datirale još iz 2003. i 2013. godine.\nOdgovarajući na novinarsko pitanje ko je doveo klub u situaciju da je dugovao skoro pola miliona KM, Mišeljić je rekao: “Niko ovdje od nas, pa ni sadašnja Gradska uprava nije učestvovala u tim stvarima”. On je naglasio da je pred tim fudbalskim klubom teška predstojeća sezona i da im treba omogućiti što bolje uslove za rad i da se očekuje veliki broj gledalaca na tribinama stadiona u Policama. Sportski direktor FK “Leotar” Željko Radović istakao je da pojedinci pokušavaju da ispolitizuju taj klub što nije dobro.


2015 05. 18\nLG G4 fotografisan LG G4 telefonom\nLG G4 telefon, Bordo kozna pozadina\nLG G4 telefon, Braon kozna pozadina\nLG G4 telefon (1)\nLG G4 telefon (2)\nPredstavljanje LG G4 telefonа u Srbiji\nPDF verzija: LG G4 stigao u Srbiju\nBeograd, 18. maj 2015. godine – Kompanija LG Electronics (LG) predstavila je svoj dugo očekivani, najambiciozniji model smart telefona, LG G4. Kreiran tako da zadovolji sve potrebe korisnika, ovaj uređaj nudi najsavremeniju tehnologiju, niz praktičnih funkcija i neprevaziđeni dizajn, pomerajući granice u svetu mobilnih uređaja.\nDa bi njegove performanse što duže trajale, G4 je opremljen prenosivom baterijom jačine 3.000 mAh, koja se retko viđa na smart telefonima. U kombinaciji sa snažnim Qualcomm® Snapdragon™ 808 procesorom sa X10 LTE, ovaj uređaj može bez problema da se koristi ceo dan.\nViše o izradi kožne pozadine telefona možete pogledati na sledećem video linku: https://www.youtube.com/watch?v=9T9ejKpcunE.\nKompanija LG Electronics (LG) predstavila je svoj dugo očekivani, najambiciozniji model smart telefona, LG G4.


Tinejdžer na TikToku izvršio samoubistvo - reakcija kompanije je sramota savremenog društva\nNa novoj društvenoj mreži, ultra popularnoj među mladim ljudima, TikToku dogodio se prenos samoubistva uživo – jedan od korisnika, tinejdžer iz Brazila, je pre godinu dana to uradio.\nPrema navodima medija, iz kompanije su čekali tri sata da bi obavestili policiju.\nČelnici TikTok kompanije su ovo uradili kako bi preuzeli korake da video ne postane viralan, prenosi Business Insider. Navodno je livestream video samoubistva bio na toj društvenoj mreži čitavih sat i po, za to vreme dobivši 500 komentara i 15 pritužbi, pre nego što je skunut.\nKako je ovo bio momenat kriznog PR-a, zvaničnici kompanije su pripremili i saopštenje za javnost koje nikad nije objavljeno, a u kom se navodi da se politika TikToka ne dozvoljava “sadržaj koji promoviše telesne povrede ili samoubistvo”. Takođe, u tom periodu opsežno su nadzirali društvene mreže i medije za slučaj da je neko objavio vest.\nTe večeri, tri sata nakon što su zvaničnici kompanije saznali za livestream i četiri sata nakon smrti, oni su kontaktirali brazilsku policiju. Kao rezultat, u kompaniji su preduzeli disciplinski postupak protiv pojedinih zaposlenih i napravili izmene postupka revizije.\nNameće se pitanje sistema za moderaciju sadržaja, koji nije uspeo da identifikuje ili ukloni livestream video samoubistva. Tim koji je bio zadužen za moderaciju sadržaja na TikToku je, navodno, saznao za ovaj tragični incident nakon što ih je jedan brazilski influenser obavestio.\nOvo nije jedini slučaj samoubistva ili ubistva na TikToku – još dva su se dogodila u Indiji. Takođe, i na drugim društvenim mrežama poput fejsbuka i jutjuba dešavale su se slične tragedije.\nOva društvena mreža je stekla neverovatnu popularnost 2018. godine, kada je kao app skinut 1,5 milijardi puta.\nSa ciljem da doprinesemo tome da se patnja od depresije i drugih mentalnih poremećaja, kao i njihovo lečenje, isteraju iz mraka u kom ih većina i dalje čuva, NOIZZ je, u pet zemalja u kojima postoji franšiza, pokrenuo međunarodnu kampanju #NOTJUSTAMOOD.\nU okviru nje razgovaramo sa ekspertima i onima koji pate od ovih poremećaja, objavljujemo intervjue i ispovesti ljudi iz Srbije, Poljske, Nemačke, Slovačke i Mađarske, nadajući se da će ove priče pomoći, jer je spas samo jednog ljudskog života vredniji od svega drugog.\nUkoliko želiš da i tvoja priča bude objavljena, opiši nam svoje iskustvo borbe sa depresijom ili opiši priču svog prijatelja i pošalji nam je na adresu [email protected] ili je podeli na društvenim mrežama sa oznakom #notjustamood.\nA ukoliko osećaš da ti je potrebna pomoć, ali nisi siguran kako da je dobiješ, na kraju teksa imaš sve servisne informacije na ovu temu.\nAko nisi siguran kome se obratiti za pomoć, a bojiš se da možda patiš od depresije, postoje brojne mogućnosti za dijagnostiku, pomoć i, ukoliko je potrebno, lečenje.\nZa početak, imaj na umu da je tvoj lekar opšte prakse u mogućnosti da te uputi stručnjaku za mentalno zdravlje i konsultovanje s njim je prvi korak ka lečenju. Ipak, ukoliko iz nekog razloga ne možeš tim putem, u nastavku su navedena mesta i ljudi koji te mogu uputiti ili koji pružaju dijagnostičke i terapijske usluge za depresiju.\nCentar “Srce” sa sedištem u Novom Sadu je volonterska, nevladina, neprofitna organizacija koja se bavi pružanjem emotivne podrške osobama u krizi i prevencijom samoubistva. Radno vreme je 17 do 23, svi pozivi su anonimni i pomoć je besplatna.\nNa sajtu www.centarsrce.org, se može naći dosta informacija i za osobe koje razmišljaju o samobistvu i za one koji žele nekom da pomognu, a postoji i android aplikacija centarsrce koja služi kao podrška, ali sadrži i lični plan podrške.\nNacionalna SOS linija za prevenciju samoubistva otvorena je ove godine u Klinici za psihijatrijske bolesti Dr Laza Lazarević. Na telefonski broj 011/7777000 mogu se javiti oni koji pomišljaju na samoubistvo ili njihova porodica, a sa njima će razgovarati stručnjaci iz oblasti mentalnog zdravlja – psihijatri, psiholozi, socijalni radnici. Svi pozivi su anonimni.\n#NOTJUSTAMOOD. depresija društvene mreže pomoč smoubistvo Tiktok


Hotel Prespa 3* - Letovanje 2021, Grčka 2021 apartmani, Hoteli leto 2021, Oktopod Travel\nLokacija: Hotel Prespa se nalazi na odličnoj lokaciji, u centru Pamporova, 1 km od ski lifta. Ponosno smešten u srcu letovališta, hotel ima tradiciju i dokazanu reputaciju izvrsnosti u Pamporovu. Udaljenost do 200m od autobusnog stajališta u odmaralištu i 500m od skijališta to je savršeno mesto za vaš skijaški odmor ili letnji odmor u planinama. Hotel Prespa pruža dobre uslove i mogućnosti za organizovanje bilo kakvih poslovnih događaja ili grupnih poseta tokom cele godine. Boravak u ovom hotelu može biti pravo uživanje.\nBesplatne usluge: besplatan parking za goste hotela, bežični internet, igraonica za decu, korišćenje fitnes sale..\nPamporovo / Hotel Prespa 3*\nP O P U S T 75 %\nP O P U S T 30 %\nene su izražene u evrima, a plaćanje se vrši u dinarskoj protivvrednosti po srednjem kursu Narodne banke Srbije na dan uplate


Održana obuka za otkrivanje, procesuiranje i sankcionisanje prestupa vezanih za divlje vrste - Glas Zaječara\nHome Društvo Održana obuka za otkrivanje, procesuiranje i sankcionisanje prestupa vezanih za divlje vrste\nGluvare, foto: Nikola Veljković\nOdržana obuka u cilju poboljšanja otkrivanja, procesuiranja i sankcionisanja prestupa vezanih za divlje vrste.\nMinistarstvo zaštite životne sredine i Svetska organizacija za prirodu – WWF Adria, po prvi put su na jednom mestu okupili inspektore, predstavnike policije, tužioce i sudije osnovnih sudova širom Srbije kako bi unapredili međusobnu saradnju u oblasti zaštite divljih vrsta, sa akcentom na jesetarske vrste čiji je opstanak u srpskim vodama ugrožen.\nObuka je održana zajedno sa Grupom za sprovođenje CITES konvencije, 26. i 27. februara, sa ciljem poboljšanja otkrivanja, procesuiranja i sankcionisanja prestupa vezanih za divlje vrste.\n„Cilj treninga jeste pre svega da se jačaju kapaciteti u policiji – da sprovode istrage i otkrivaju dela koja se tiču divljih vrsta i njihovih staništa.\nPre svega se misli na ilegalnu trgovinu, krivolov i sva dela koja se javljaju kao posledica organizovanog kriminala i korupcije. Vrlo je bitno što su inspektori bili zajedno sa tužiocima i sudijama osnovnih sudova iz većeg dela Srbije kako bi zajedno razmenili iskustva i ideje, i upoznali se sa osnovama koje se tiču CITES konvencije i takozvanog wildlife kriminala”, zaključuje Pavle Jovanović iz Ministarstva zaštite životne sredine.\nTekst preuzet sa: Ministarstvo zaštite životne sredine\nPrethodni tekstMilionske isplate Pinka za Vučićevićevu emisiju\nNaredni tekstZa Zaječar 9,35 miliona bespovratnih sredstava za sufinansiranje mera populacione politike


Zbrka.com - Nataša Bekvalac u Emoušnu - Zanimljivosti i Jet Set\nPop zvezda Nataša Bekvalac odlučila je da vođenje svoje karijere prepusti novoosnovanoj producentsko-menadžerskoj kući „Šoumaster", koja posluje u okviru „Emoušna"!\nKako saznaje Press, novosadska pevačica uskoro će sve svoje poslovne aktivnosti sprovoditi u dogovoru sa menadžerima ove kuće, koje će predvoditi Aleksandar Miljuš, jedan od najzaslužnijih za uspehe serijala „Veliki brat" i „Operacija Trijumf".\n- Nataša je prva velika estradna zvezda koja je odlučila da menadžerisanje, organizovanje koncerata, snimanje spotova i albuma prepusti „Šoumasteru", kaže izvor Pressa blizak „Emoušnu", i dodaje:\n- Ugovor je već potpisan, a zvanična saradnja biće obelodanjena narednih dana. Godinu dana nakon objavljivanja singla „Dobro moje" Nata i dalje ima pozive za koncerte, a Dragan Brajević Braja uveliko radi na pesmama za njen novi album, koji će „Emošnova" ćerka firma objaviti u koprodukciji sa „Siti rekordsom".\nU ranijem intervjuu za Press Goran Stamenković najavio je da će „Šoumaster" okupiti najpoznatija imena iz regiona, a cilj kompanije je da se vizuelno i ekonomski podigne kvalitet nastupa najvećih zvezda zabavne muzike.\n- Nije isključeno da će u okviru „Šoumastera" raditi i Katarina Ostojić Kaja, kao i Makedonka Karolina Gočeva, koje već sarađuju sa bivšim studentima „Operacije Trijumf", a u toku su i pregovori „Emoušna" sa jednom velikom hrvatskom muškom zvezdom da pojača redove „Šoumaster" tima - zaključuje sagovornik Pressa blizak „Emoušnu".\nStudenti OT na čekanju!\nMeđu ekskluzivcima „Šoumastera" neće biti mesta za sve studente „Operacije Trijumf". Iako imaju petogodišnje ugovore sa „Emoušnom", „Šoumaster" će voditi računa samo o onima koji su im isplativi. U ranijem intervjuu za Press Goran Stamenković, vlasnik „Emoušna", objasnio je da se uskoro završava prva faza u njihovim karijerama:\n- Rekli smo da ćemo svoj deci dati šansu od godinu dana da se pokažu i da će se iskristalisati ko je talentovan, ali i ko može da se profesionalno ponaša. Krajem septembra izbacujemo kompilaciju i sa još jednim koncertom u Beogradu ćemo zaokružiti jedan njihov period. Posle toga ćemo nekima ponuditi izdavačke ugovore, neki će se možda pridružiti velikim zvezdama iz regiona u „Šoumasteru". Oni već sami mogu da polako od svoje zarade ulažu u svoje karijere ili da, ako ne budu zadovoljni, nađu samostalno menadžere - kaže Stamenković.\nTopalko trijumfovao na Grand festivalu\nLepa Lukić otvara kafanu Dva putića


5 konkretnih razloga da nam verujete\nOpšte poznata činjenica je da na tržištu opstaje samo kvalitet. Još od 1998. godine kada smo počeli sa radom i kada smo uspostavili standarde kvaliteta, nizali smo samo uspešne saradnje, od kojih većina traje i danas. Implementirali smo softvere koji su drastično uticali na rast i kvalitet poslovanja naših klijenata. Vodeći smo dobavljači kartica za bankarski i nebankarski sektor, jer je naša proizvodnja i personalizacija kartica osigurana savremenom opremom i međunarodnim standardima kvaliteta. Postali smo lideri u distribuciji opreme za personalizaciju kartica, retail opremi, kao i svim pratećim dodacima za kartice. Bogata referentna lista govori u prilog našem kvalitetu, kao i liderstvo na tržištu. Međutim, ukoliko do sada niste sarađivali sa nama i još uvek do Vas nije stigao dobar glas za nas, rešili smo da Vam predstavimo 5 činjenica o našoj kompaniji, kao vrlo konkretne razloge zašto bi trebalo da ostvarite saradnju sa nama u budućnosti.\n01. Kompletna usluga\nSve vezano za kartice na jednom mestu\nNaša ponuda obuhvata širok asortiman svih vrsta kartica sa različitim tehnologijama izrade – pvc kartice, platne kartice (Visa, Master), loyalty kartice, ID kartice, gift kartice, scratch (greb greb) kartice, papirne i magnetne kartice, RFID kartice, Mifare kartice – hibridne i čip kartice koje mogu biti sa kontaktnim i beskontaktnim čipom. Pored toga, implementiramo sisteme koji uključuju softverska rešenja za korišćenje kartica, bilo da je reč o loyalty ili identifikacionom sistemu. Vršimo višenamensku personalizaciju kartica, reljefnom ili ravnom štampom, čipovanjem, jedinstvenim dizajnom i kodiranjem, sve u zavisnosti od Vaših potreba i zahteva. Nudimo opremu za proizvodnju i personalizaciju kartica, uz obuku, konsalting i podršku za upravljanje. Sva dodatna oprema za prodajna mesta, poput čitača kartica, držača za pos terminale, ribona, omota za kartice i sl. na raspolaganju su Vam zahvaljujući našoj sveobuhvatnoj ponudi, na osnovu koje slobodno možemo da tvrdimo da imamo apsolutno sve vezano za kartice!\nMeđunarodni sertifikati kao garancija kvaliteta\nNa osnovu procesa i procedura koji su izvedeni iz ISO 9001:2008 i ISO 27001:2013, međunarodnih sertifikata kvaliteta, u oblastima proizvodnje pvc, papirnih, čip kartica, mašina za personalizaciju, implementaciji softvera i prodaje sve prateće opreme, kompanija SIS zadržava lidersku poziciju na tržištu. Članica smo Međunarodne asocijacije proizvođača kartica ICMA (International Card Manufacturers Association) što nam daje prestižno priznanje struke da je kvalitet naših usluga na najvišem mogućem nivou. Naša pouzdanost kao Vašeg budućeg partnera osigurana je sertifikovanom zaštitom podataka koje nam Vi ustupate prilikom personalizacije kartica, što je danas imperativ u kartičarskoj industriji i opšti trend u svetu. Kada svim ovim sertifikatima dodamo još i dugogodišnje iskustvo i internu proveru kvaliteta, ne preostaje nam ništa drugo nego da garantujemo apsolutan kvalitet u svim aspektima našeg poslovanja!\n02. Garancija kvaliteta\n03. Kvalitet izrade\nDokazana dugotrajnost SIS kartica zbog kvaliteta izrade\nVrhunski kvalitet izrade kartica je primarni cilj naše kompanije. Po kvalitetu materijala, načinu izrade, štampe i laminiranju prepoznatljivi smo na tržištu, jer naše kartice ostaju nepromenjene i nakon dugogodišnjeg korišćenja. Kvalitet kartica je posebno značajan za platne kartice ili ID kartice koje su u svakodnevnoj upotrebi, međutim ništa manje nije bitno i za ostale kartice koje su u širokoj primeni, poput loyalty kartica ili gift kartica. Naša tehnološka opremljenost Vam garantuje visoki kvalitet štampe, bilo da je reč o termalnoj, ravnoj ili reljefnoj štampi, dok smo najponosniji na unapređeni proces laminiranja. Laminiranje je jedan od pokazatelja kvaliteta kartica i vrlo lako se i sami možete uveriti u kvalitet kartica koje posedujete, da li su se ivice iskrzale ili je sloj laminata počeo da se skida. SIS kartice su prepoznatljive po sjaju, jasnosti i čitljivosti, što je pokazatelj da je štampa jako kvalitetna, a sloj laminata se ne skida i nakon dugogodišnjeg svakodnevnog korišćenja kartice.\nImplementacija kompletnog loyalty programa za Vašu kompaniju\n04. Loyalty program\n05. Napredni softver\nNajpraktičnija softverska rešenja za unapređenje Vašeg poslovanja\nSIS Software and Services je specijalizovana kompanija koja objedinjuje savremene tehnologije i kartičarstvo. Osmislili smo softvere za unapređenje poslovanja koje želite da primenjujete već od danas u okviru svoje delatnosti. Integratorska funkcija izdvojila je našu kompaniju i pozicionirala nas visoko na srpskom tržištu. Najpopularniji programi iz naše ponude su pored loyalty programa, kao i program za evidenciju radnog vremena zaposlenih i program za kriptovanje podataka. SIS kao sistem integrator postavlja projekat i sprovodi ga do samog kraja, obezbeđujući pritom sve potrebne resurse. Naš tim Vam je na raspolaganju za potpuno prilagođavanje karakteristika svih softvera iz naše ponude, bilo kojom delatnošću da se bavite. Posebno se ponosimo razvojem kripto softvera za kriptovanje podataka, koji ima široku primenu i predstavlja neophodni segment komuniciranja poverljivih informacija putem interneta.


Zajedničko saopštenje: Uvesti red na tržištu elektronskih medija – Institut alternativa\nInstitut alternativa » Ostalo » Zajedničko saopštenje: Uvesti red na tržištu elektronskih medija\nObjavljeno 18. 05. 2015. 05. 03. 2018.\nČlan radne grupe za izradu Predloga Zakona o izmjenama i dopunama zakona o elektronskim medijima, Goran Đurović i nevladine organizacije Centar za građansko obrazovanje (CGO), Centar za razvoj nevladinih organizacija (CRNVO), Centar za monitoring i istraživanja (CEMI), Institut Alternativa (IA) i Juventas, dostavili su Ministarstvu kulture prijedloge amandmana na ovaj zakonski tekst. Ti prijedlozi se odnose na mjere kojima se uvodi red na tržištu elektronskih medija i ostvaruje interes javnosti da bude kvalitetnije informisana o pitanjima koja su značajna za život građana.\nNVO predlažu propisivanje minimalnog procenta od 25% sopstvene produkcije za sve elektronske emitere koji žele da dobiju odobrenje za emitovanje. Na taj način bi na tržištu funkcionisali održivi pružaoci audio-vizuelnih usluga koji doprinijeti boljem informisanju građana i ostvarenju medijskog pluralizma. Ovim se spriječava i nelojalna konkurencija i mogućnost da mediji koji skoro da i nemaju sopstveni proizvod i zapošljene ostvaruju prihode od marketinga zahvaljujući sadržajima upitnog kvaliteta. Ovaj zahtjev svoje utemeljenje ima i u članu 59, stav 4, postojećeg Zakona koji propisuje: “Emiter je dužan da najmanje 10% ukupnog nedjeljnog programa posveti objavljivanju vijesti i informacija iz zone pokrivanja.”Ukoliko emiteri već na osnovu aktuelnog Zakona imaju obavezu koja se odnosi na proizvodnju sopstvenog informativnog programa, nema prepreke da se uvede obaveza za dodatnih 15% sadržaja kojima se zadovoljava javni interes.\nTakođe, grupa NVO predlaže da se obaveže direktor Agencije da oduzme odobrenje za emitovanje ukoliko se emiter ne pridržava odobrenja tj. ukoliko ne realizuje programske obaveze u skladu sa podnešenom prijavom na javni konkurs ili zahtjevom za izdavanje odobrenja. Naime, ukoliko emiter ne proizvodi onoliko programa koliko je obećao na javnom konkursu gubi odobrenje za emitovanje. Ovo će natjerati emitere da pažljivo predlažu sopstvenu produkciju, ali i druge sadržaje a Agenciji omogućiti da, cijeneći javni interes, odobrenja daje onim emiterima koji zaista mogu doprinijeti medijskom pluralizmu.\nGrupa NVO je predložila i rješenja kojima se stvaraju uslovi za funkcionisanje Fonda za podsticanje medijskog pluralizma. U prijedlozima je razrađen detaljno postupak dodjele sredstava emiterima za proizvodnju sadržaja od javnog interesa. Sredstva iz Fonda mogu koristiti elektronski mediji koji imaju odobrenje za rad Agencije, koji pokrivaju određenu lokalnu, regionalnu teritoriju ili djeluju na teritoriji države i koji imaju značajnu sopstvenu produkciju (iznad 25% sopstvene u ukupnoj produkciji). Ovim se osigurava da elektronski mediji koji zaista proizvode program u Crnoj Gori dobiju mogućnost unaprijeđenja svojih sadržaja radi ostvarivanja boljeg informisanja javnosti. Savjet AEM donosi konačnu odluku o raspodjeli sredstava, ali na osnovu prijedloga nezavisnih eksperata. Praktično se radi o modelu koji se već koristi u EU prilikom ocjenjivanja prijedloga projekata koje finansira Evropska komsija. Sam Fond se treba finansirati od nadoknade koju plaćaju pružaoci AVM usluga na zahtjev (kablovski operateri), koji ukupno imaju oko 170,000 korisnika što u predloženom procentu treba da osigura oko 800,000 eura godišnje. Iz drugog izvora, budžeta Crne Gore uz fiksno izdvajanje od 0,005% BDP, moguće je osigurati oko 200,000 eura na godišnjem nivou. Ovaj iznos neće opteretiti budžet Crne Gore a može značajno pomoći bolje informisanje građana o pitanjima od javnog interesa.\nU izmjenama koje predlažu NVO je i uvođenje obavezne šestomjesečne analize o primjeni programskih standarda koja bi jasno pokazala koji mediji ispunjavaju zakonske obaveze i obaveze koje proističu iz odobrenja za rad elektronskih medija (sopstvena produkcija itd…). Neispunjavanje zakonskih odredbi predstavlja uslov za oduzimanje odobrenja za rad emitera ili razrješenje direkotra Agencije ukoliko ne poštuje zakonske norme. Uvodi se i nova nadležnost i obaveza Agencije da najmanje jednom godišnje sprovede istraživanje javnog mnjenja koje se odnosi na povjerenje gledalaca i slušalaca, gledanost/slušanost elektronskih medija.\nKonačno, grupa NVO predložila je niz mjera kojima su regulisani način korišćenja sredstava iz budžeta odnosno zabrana korišćenja javnih sredstava za komercijalne sadržaje (unakrsno subvencioniranje), vođenje posebnog (odvojenog) računovodstva i povraćaj sredstava ukoliko ne budu utrošena za proizvodnju sadržaja od javnog interesa. Prijedlozi NVO u potpunosti uvažavaju Saopštenje Evropske komisije o primjeni pravila državne pomoći za javne radio-difuzne usluge (2009/C 257/1), ali se ne stvara obaveza da se ova pitanja isključivo regulišu ugovorom kao jedinim oblikom za uređenje međusobnih prava i obaveza javnih emitera i njihovih osnivača. U ovim prijedlozima se nalaze i mjere kojima se povećava transparentnost rada Agencije za elektronske medije.\nU ime nevladinih organizacija Centar za građansko obrazovanje (CGO), Centar za razvoj nevladinih organizacija (CRNVO), Centar za monitoring i istraživanja (CEMI), Institut Alternativa (IA) i Juventas,


Vesti online / Vesti / Svet / Makron se založio za reforme, sutra novi protesti\n"Mi verovatno moramo da izvršimo dalje promene, da budemo radikalniji", preneo je Makronove reči portparol vlade Benžamin Grivo nakon prve sednice vlade održane ove godine.\nPlanirane promene pre svega se odnose na francusko nacionalno osiguranje za slučaj nezaposlenosti i penzioni sistem, preneo je AP.\nGrivo je pozvao Francuze da iznesu svoja gledišta tokom nacionalne debate koja će biti organizovana narednih nedelja u svim regionima umesto da idu na ulice.\nOn je nazvao one koji još uvek protetsuju u okviru pokreta "žuti prsluci", "agitatorima koji žele pobunu i da svrgnu vladu".\n"Žuti prsluci" planiraju nove demonstracije u subotu u Parizu i drugim gradovima, međutim, pokret je izgubio na jačini poslednjih nedelja, prenela je američka novinska agencija.


Organizovan kurs za ocjenu maslinovog ulja, pohađa ga 40 polaznika - CdM\nOrganizovan kurs za ocjenu maslinovog ulja, pohađa ga 40 polaznika\n“Višednevni kurs počeo je danas u Baru, u prostorijama Zavoda za suptropske kulture, a pohađa ga 40 polaznika koji su na neki način vezani za sektor maslinarstva, uglavnom proizvođača maslinovog ulja. Za organolečku ocjenu maslinovog ulja polaznike obučava renomirani ekspert IOC iz Sevilje, prof. dr Venćeslao Moreda (Wenceslao Moreda)”, saopšteno je iz Ministarstva ekonomije.\nCilj je da Crna Gora dobije stručnjake koji su obučeni za ovu vrstu analize maslinovog ulja, koja je, uz hemijsku analizu, nezaobilazna za kategorizaciju ulja – ekstradjevičansko, djevičansko i druge katergorije.\n“U cilju unapređenja sektora maslinarstva i sprovođenja EU standarda u ovoj oblasti, a u skladu sa Zakonom o maslinarstvu, Ministarstvo je prošle godine ovlastilo laboratoriju Zavoda za suptropske kulture za organoleptičku ocjenu maslinovog ulja. Istovremeno organizovala se i obuka stručnjaka. Polaznici koji uspješno polože kurs dobiće sertifikat i biće dio Panel tima koji će biti akreditovan i radiće organoleptičko ocjenjivanje masinovog ulja u ovoj laboratoriji”, dodaju iz ovog resora.\nKako ističu, ovaj važan projekat, koji se realizuje u saradnji sa IOC, potpomognut je i kroz MIDAS projekat podrške.\n“Akreditacija laboratorije i uspostavljanje Panel tima od izuzetnog su značaja za sprovođenje standarda u maslinarstvu. Za crnogorske proizvođače koji će iamti pravilno kategorizovano i ocjenjeno maslinovo ulje značiće mogućnost postizanja veće konkuretnosti na našem tržištu, ali i šansu za izvoz. Takođe, mogućnost organoleptičke analize u Crnoj Gori, doprinijeće i kontroli kvaliteta ulja koje se uvozi u Crnu Goru, odnosno zaštiti potrošača”, navode iz Ministarstva.\nTagskurs maslinovo ulje Ministarstvo ekonomije\nKurs Nauči Excel 1. i 2. novembra u Podgorici


PočetnaIzveštajiOdržana 58. sednica Opštinskog veća opštine Knić\nOdržana 58. sednica Opštinskog veća opštine Knić\nNa današnjoj sednici Opštinskog veća opštine Knić razmatran je nacrt i svedena javna rasprava, orzanizovana u periodu od 05. 12. do 19.12.2018.godine i utvrđen predlog Statuta opštine Knić. Razmatrani su i nacrti Odluke o lokalnim komunalnim taksama na teritoriji opštine Knić, svedena javna rasprave organizovana u periodu od 24.12. do 26.12.2018.godine i utvrđen predlog Odluke o lokalnim komunalnim taksama, zatim Odluke o visini i načinu plaćanja naknada za korišćenje javnih površina na teritoriji opštine Knić kao i Odluke o prvoj izmeni odluke o obrazovanju opštinskog štaba za vanredne situacije na teritoriji opštine Knić.\nVećnici su razmatrali i usvojili Izveštaj o radu Opštinskog štaba za vanredne situacije na teritoriji opštine Knić i plana rada Opštinskog štaba za vanredne situacije na teritoriji opštine Knić za 2019.godinu, kao i predlog Odluke o dodeli sredstava za realizaciju odobrenih programa koji se finansiraju iz budžeta opštine Knić.\nNa danšnjoj sednici Opštinskog veća opštine Knić razmatrani su i usvojeni izveštaji o predlogu Sporazuma o naknadi sa sednice održane dana 05.12.2018.godine kao i o predlogu Sporazuma o naknadi sa sednice održane dana 13.12.2018.godine.\nU okviru devete tečke razmatran je zahtev predškolske ustanove „Cvetić“ za davanje saglasnosti za prekid rada u Kniću i Gruži u periodu od 31.12.2018.godine do 09.01.2019.godine.\nVećnici su razmatrali i predlog Rešenja o prestanku korišćenja površine javne namene Bogićević Miroljuba iz Kragujevca i plan rada-programske aktivnosti Crvenog krsta Knić u 2019.godini.\nRazmatrani su i uvojeni predlozi Rešenja o upotrebi sredstava tekuće budžetske rezerve br.400-1964/2018-03 i Rešenja o upotrebi sredstava tekuće budžetske rezerve br.401-1965/2018-03.\nU okviru 14. dopunjene tačke dnevnog reda većnici su razmatrali i nacrt Odluke o naknadama za rad predsednika i članova nadzornog odbora JKP“Komunalac“ Knić.


Opis:Najbolji štampač UV ploča,Najbolji štampači za UV ploče 2017. \_ t,Najbolji UV Flatbed Printer 2018\nHome > Proizvodi > UV printer > UV Flatbed Printer > Kvaliteta UV Flatbed pisača\nIspis u boji UV kvaliteta Štampač bilo koje boje može se odštampati u boji i bijeloj UV boji. Kvaliteta UV Flatbed štampača za direktno štampanje bez prethodnog premazivanja, grijanja ili bilo kakve predobrade. Naš štampač je opremljen sa vazdušnim i vodenim hlađenjem, što omogućava UV boje da se osuše odmah nakon štampanja. Jasno nam je da su štampači bez ventilatora za ekstrakciju često suočeni sa problemom da mašina često može biti zagađena mastilom, uzrokujući česte kvarove. Međutim, naš štampač je opremljen snažnim ventilatorom za vađenje spreja za mastilo, čime se značajno smanjuju kvarovi. U kombinaciji sa antikorozivnom pumpom, njegov životni vijek je očigledno povećan.\nPovoljne karakteristike našeg najboljeg UV ravnog štampača 2017 RF-A3UV:\n2. A3 UV Flatbed pisač može biti instaliran sa senzorom za detekciju visine, za zaštitu glave za ispis;\n3. Najbolji UV flatbed Printer 2018 Ink kertridž ima senzor za detekciju nivoa mastila, kada se mastilo završi, biće alarmantno;\nRFC 360 GT UV pisač Kontaktirajte nas\nArizona UV Flatbed Printer Kontaktirajte nas\nNajbolji štampač UV ploča Najbolji štampači za UV ploče 2017. \_ t Najbolji UV Flatbed Printer 2018 Najbolji štampači UV ploča 2016 Štampač UV ploča Najbolji štampač za majicu Najbolji UV štampač Digitalni štampač pločica


Amerika priznala da je znala za teroriste na Kosovu - 04.06.2016, Sputnik Srbija\nIzveštaj Stejt departmenta o terorizmu na Kosovu i Metohiji je priznanje Amerike da snosi odgovornost za to što je na Balkanu stvorena teroristička mreža koja... 04.06.2016, Sputnik Srbija\nanalize i mišljenja, politika, vesti, komentari i analitika, srbija, milovan drecun, đorđe vukadinović, ovk, stejt department, al kaida, daeš\n20:16 04.06.2016 (Osveženo: 14:48 30.08.2021)\n© AFP 2022 / ERIC FEFERBERG Pripadnici terorističke organizacije "OVK"\nIzveštaj Stejt departmenta o terorizmu na Kosovu i Metohiji je priznanje Amerike da snosi odgovornost za to što je na Balkanu stvorena teroristička mreža koja ugrožava ne samo Balkan, već i EU i SAD.\nPretnja nasilnog islamskog ekstremizma na Kosovu i Metohiji postepeno je rasla od sukoba 1999. godine, delimično uz pomoć novca stranih organizacija koje propagiraju ekstremističke ideologije, piše u izveštaju Stejt departmenta o terorizmu u svetu u prošloj godini.\nDa se Kosovo nalazi na Bliskom istoku, u blizini žarišta sukoba radikalnog islama sa ostatkom sveta, takav zaključak izveštaja ne bi morao da bude predmet razmatranja, analize i tumačenja.\nKosovo je, međutim, kvazidržava pod međunarodnim patronatom u srcu Evrope. Nezavisnost je proglasilo jednostrano se otcepljujući od Srbije uz bezrezervnu i bezuslovnu podršku SAD, čije je Ministarstvo spoljnih poslova danas zabrinuto zbog sve šireg razgranavanja terorističke mreže na njegovoj teritoriji.\nPriznanje greške ili nešto drugo?\nKako dakle možemo da protumačimo američku zabrinutost od rasta terorističke pretnje na teritoriji na kojoj ima više spomenika američkim predsednicima nego u samoj Americi? Znači li to, možda, makar indirektno i posredno, priznanje greške za sve što su prethodne američke administracije uradile na Kosovu?\nPrema rečima političkog analitičara Đorđa Vukadinovića, izveštaj Stejt departmenta može se tumačiti i taj način, uz rezervu da ozbiljne države, a Amerika to sigurno jeste, imaju kontinuitet spoljne politike. Bez obzira na promenu političkih garnitura, spoljna politika velikih sila, slabo se ili teško menja i koriguje.\nZato ne treba očekivati čuda, kaže Vukadinović, a pogotovo ne izlive javnih pokajanja. Drugo je pitanje koliko će biti dalekosežne posledice ili eventualni pokušaji ispravljanja grešaka iz prošlosti, jer američka administracija je složen mehanizam sa mnogo linija uticaja.\n„Ovo što je izbilo na videlo u ovom izveštaju je samo jedna determinanta spoljne politike SAD, rekao bih bolja, realističnija, normalnija. Čini mi se da, ako će biti nekih pozitivnih pomaka, to možemo očekivati u narednim mesecima, odnosno do kraja godine, dok ne dođe neka druga administracija. Pogotovo ako ta druga administracija bude administracija Hilari Klinton, onda se malo šta novo, pogotovo malo šta pozitivno, može očekivati“, kaže Vukadinović.\nVukadinović ne očekuje ni zaokret, ni preokret američke spoljne politike prema KiM, ali očekuje, kako kaže, korekciju, zbog svesti o realnoj opasnosti od terorizma.\nSve su znali, a ništa nisu preduzeli\nAmerika ne smatra greškom ni bombardovanje SRJ iz 1999. godine, ni podršku terorističkoj OVK, ni jednostrano proglašenu nezavisnost Kosova, kaže dojučerašnji predsednik Odbora za KiM Skupštine Srbije, Milovan Drecun.\nPrema njegovim rečima, izveštaj Stejt departmenta je indirektno priznanje Amerike da je bila svesna strahovito brzo narastajućeg pokreta radikalnog islama na KiM, kao i da su raspolagali informacijama da se stvara balkanska teroristička mreža koja je dobro povezana sa susednim mrežama radikalnog ekstremizma i džihadizma.\n„U stvari, ovo je priznanje da oni snose najveći deo odgovornosti za to što je stvorena mreža radikalnog islama, džihadizma i terorizma na Balkanu, koja ozbiljno ugrožava ne samo zemlje u regionu, već vidimo da ima tragova i u napadima u zemljama EU, ali i u SAD“, konstatuje Drecun.\nOn podseća da je svojevremeno objavio strogo poverljiva dokumenta Centralne obaveštajne jedinice UN, u čijem su sastavu bili američki i obaveštajci još četiri evropske države, u kojima je identifikovana kompletna mreža radikalnog islama na KiM, načini finansiranja, ko su glavni pojedinci i preko kojih sve „nevladinih organizacija“ dolazi novac za finansiranje radikalnih islamista.\n„Sve su znali, a ništa nisu preduzeli da to spreče“, zaključuje Drecun.\nOn podseća i na svedočenje Tomasa Gembla, bivšeg američkog marinca, koji je bio šef obaveštajaca OEBS-a na KiM nakon dolaska međunarodnih snaga, koji je javno rekao da je upozoravao najviše američke zvaničnike i zvaničnike OEBS-a i drugih zemalja da se na KiM stvara velika regrutna baza za teroriste, ali takođe niko ništa nije preduzeo.\nIzveštaj, prema Drecunovim rečima, takođe pokazuje nespremnost SAD da daju preciznu ocenu o težini i opasnosti od radikalne islamističke mreže na KiM.\n„Umesto da fokusiraju pažnju i da objasne javnosti koliko je ta mreža opasna, kako bi se preventivno delovalo, sve prebacuju na navodnu dobru saradnju sa kosovskim institucijama. Smiruju loptu želeći da pohvale te strukture kako napreduju u borbi protiv terorizma, kako nije bilo terorističkih akcija na KiM. To je zamajavanje javnosti i to je zatvaranje očiju pred realnošću koja je mnogo ozbiljnija“, navodi Drecun.\nOn dodaje da kosovske institucije nemaju dovoljan kapacitet ni potencijal da se uhvate u koštac sa promovisanjem islamističke ideologije, a terorističke akcije izvode se u regionu i na prostoru gde deluje DAEŠ, a u tim akcijama učestvuju pripadnici kosovske džihadističke mreže.\n„To što terorizma nema na KiM je zato što je orijentacija rukovodstva DAEŠ-a da Kosovo bude logistička baza za regrutovanje. Ta baza, dakle, ne sme da bude ugrožena na taj način da njeni pripadnici izvode akcije na samom Kosovu. Zbog toga se stvara privid kako postoji uspešna borba kosovskih institucija protiv radikalnog islamizma i terorizma“, zaključuje Drecun.


Poljaci "vrijede" 58 miliona, a Srbi 420 hiljada – "Korak unaprijed za Srbiju" - BIGportal.ba\nPoljaci “vrijede” 58 miliona, a Srbi 420 hiljada – “Korak unaprijed za Srbiju”\nGeneralni sekretar Zajednice Superlige i Prve lige Srbije Darko Ramovš izjavio je da je visina ugovora sa kompanijom Linglong realna u ovom trenutku.\nRamovš je dodao da Linglong, čije ime će nositi Superliga sledeće sezone, donosi mnogo pozitivnih stvari, jer veruje da će biti još većih ulaganja u budućnosti.\n“Stvar ugovora je da se ne priča o ciframa, ali u principu smernice su takve da je realan okvir. Imamo saradnju na tri godine, rastući je… Nerealna su očekivanja da ugovor bude višemilionski. Sve što se podeli na 16 klubova ne može da zadovolji naše klubove u finansijskom smislu, ali smo se konsultovali sa svim klubovima i dobili saglasnost da završimo posao“, rekao je Ramovš Tanjugu.\nOn je priznao da kompanija Linglong, koja je treća u Kini po proizvodnji guma, ima mnogo veće mogućnosti nego što trenutno izdvaja za srpski fudbal, ali da veruje da davati više novca kako bude rasla firma u Zrenjaninu.\nPodsetimo, Poljska prva liga Ekstraklasa nedavno je prodala TV prava za naredne dve sezone za basnoslovnih 116 miliona evra. Po toj računici, Poljaci će po sezoni od TV prava zaraditi 58 miliona evra, dok će Srbija profitirati oko 450.000 evra godišnje.\n“Hteli smo da napravimo korak unapred, a ne da stojimo u mestu ukopani i čekamo da neko donosi ogroman novac. Sarađivaćemo sa ozbiljnom kompanijom”, rekao je Ramovš, koji se posebno zahvalio marketing službi Fudbalskog saveza Srbije zbog pomoći u dogovoru sa Kinezima.\n“Superliga godinama nije imala naslovnog sponzora, mi smo u proteklom periodu tražili partnera sa kojim bismo mogli da napravimo iskorak. Ta saradnja neće drastično promeniti situaciju u srpskom fudbalu, niti to može da se uradi preko noći, ali je nama bitno što smo pridobili poverenje tako moćne kompanije”.\n“Trudićemo se da budemo poslovni i pragmatični u odnosu kako bismo ispunili sve, ali i nadogradili saradnju. Linglong Superliga će svuda pisati i taj vid sponzirstva je najinteresantinije i najvidljivije”.\n“Nije bila to tema, niti su Kinezi tražili, sve se spekuliše u javnosti… Mišljenja sam da moramo da budemo maksimalno korektni, a da li će oni o tome razmišljati ne znam. Ako bude bilo interes razgovaraćemo naknadno”, zaključio je bivši fudbaler Prištine, OFK Beograda, Čukaričkog i nekoliko nemačkih klubova.\n“Federer bi imao 40 Grend slemova da nije bilo Nadala”


Izvor: Radio Televizija Vojvodine, 29.Maj.2020, 15:46\nPredsednik skupštinskog Odbora za Kosovo i Metohiju Milovan Drecun izjavio je danas da je za nastavak dijaloga između Beograda i Prištine potrebno da se vidi kakav će biti odnos novoformirane političke većine u Prištini prema taksi i reciprocitetu.\n"Da budem iskren, ne uliva mi nimalo optimizma ova nova koalicija koja je formirana i koja bi trebalo da predstavlja većinu, ako je u toj većini neko ko je kreirao >> Pročitaj celu vest na sajtu Radio Televizija Vojvodine << takse. Mislim konkretno na Haradinaja, koji i dalje ima nepopustljiv stav prema tom pitanju", rekao je Drecun za Kosovo onlajn.\n"Videli smo u minulom periodu sporenje između Kurtija i Tačija ko bi trebalo da nastavi razgovore sa Beogradom. Moramo da sačekamo da vidimo da li će Kurti i Samoopredeljenje poštovati odluku tzv. Ustavnog suda, jer ako oni krenu u proces destabilizacije, izazivanja incidenata, onda to neće biti pogodni uslovi za nastavak razgovora", naveo je Drecun i naglasio da je odluka sada na strani Prištine i nove većine.\n"Mislim da je onda iluzorno da gubimo vreme, ako bi to trebalo da budu principi na kojima će Priština insistirati, ako se eventualno nastave razgovori", smatra Drecun.\n"SAD iako poslednjih meseci imaju inicijativu i rade veoma intenzivno na pokušaju da se nastavi dijalog između Beograda i Prištine i eventualno postigne neko rešenje, insistiraju na tome da ipak on treba da se vodi i dalje pod okriljem EU. Ali, SAD s obzirom da idu izbori za predsednika, svakako neće dozvoliti da budu potisnute u drugi plan", naveo je Drecun.


Radosavljevic: Rudnik Soko je u grupi opasnih rudnika\nTanjug 1. aprila 2022. 15:35\nBEOGRAD – Rudnik Soko u kome se jutros dogodila teška nesreća je jedan od rudnika za koji je Rudarski institut u Beogradu utvrdio da u njemu postoji opasnost od eksplozivne ugljene prašine i metana, izjavio je za Tanjug direktor tog instituta Milinko Radosavljević.\n“ Našim važećim pravilnikom definiše se metodologija kako se neki rudnik kategoriše odnosno proglašava opasnim, bilo da je reč o metanu ili eksplozivnoj ugljenoj prašini. Rudarski institut je to jedini radio, ne samo u Srbiji nego i u bivšoj Jugoslaviji i utvrdio je da devet jamskih rudnika Resavice spada u opasne“, kaže Radosavljević.\nNavodi da su se nadležni iz Resavice rukovodili nalazima Instituta kada su se radili projekti, nabavljala oprema i primenjivale mere zaštite, kao što je ventilacija i slično.\n“ Ono sto ja znam jeste da su oni svoju organizaciju rada uskladili sa preporukama koje smo mi dali“, ističe Radosavljević.\nDodaje da to znači da se u rudniku svakodnevno radi metanometrija, odnosno meri se koncentracije metana i ostalih potencijalno opasnih gasova, jer ne sme doći do kritičnih koncentracija koje dovode do eksplozije.\nTakođe se primenjuju i mere za uklanjanje nataložene prašine, kako bi se sprečilo njeno uzvitlavanje i stvaranje uslova da ta prašina postane eksplozivna, odnosno da bude potencijalno opasna ako se inicira da dođe do eksplozije.\nPrema njegovim rečima redovno merenje koncentracije opasnih gasova i preduzimanje mera zaštite mogu u velikoj meri sprečiti da se nesreće dogode.\nNavodi da naravno postoje i stvari koje ne mogu da se kontrolišu ali njih je manje, jer da je drugačije nesreće bi se i češće dešavale.\nNaglasavajući da je tešsko proceniti šta je izazvalo jutrošnju nesreću, Radosavljević ukazuje da je ljudski faktor uzrok u najvećem broju slučajeva, jer je dovoljna mala nepažnja i postojanje u jami bilo čega što može da izazove plamen, varnicu.\nIstiče da je zato neophodno striktno poštovati sve preporučene mere zaštite na radu u jamama i to od strane svih aktera, radnika, poslovodstva rudnika, države.\n“ Ne znam koliko je u našoj praksi realno kontrolisati sve moguće uzroke. Naša podzemna eksploatacija uglja se nažalost bori sa mnogo problema kao što je zastarela tehnologija i slično i pohvalno je što oni uopšte daju neku proizvodnju s obzirom na uslove u kojima rade“, kaže on i dodaje da je Vlada Srbije poslednjih godina dosta uradila da se poboljšaju uslovi rada u rudnicima.\nI pored toga što devet jamskih rudnika u Resavici, kako kaže, rade na ivici rentabilnosti, smatra da ih ne treba gasiti, već zadržati uz mnogo veće ulaganje u bezbednost na radu.


Tužilaštvo traži istragu i pritvor za Elezovu grupu\nIzvor: S media, 03.Sep.2009, 17:05\nSpecijalno tužilaštvo stavilo je zahtev za sprovodjenje istrage protiv šestočlane kriminalne grupe na čelu sa Darkom Elezom i predložilo da im se odredi pritvor zbog sumnje da su trgovali drogom i vršili druga teška krivična dela.\nPored Eleza, istraga i pritvor se zahteva protiv Vladimira Pandurevića Vasa Ljubibratića, Aleksandra Lučića, Branka Djurića i Slobodana Pjevca, navedeno je u saopštenju Specijalnog tužilaštva za borbu protv organizovanog kriminala. >> Pročitaj celu vest na sajtu S media <<\nElez se sumnjiči da je u toku 2009 godine, na teritoriji Srbije, odnosno Beograda, i na teritoriji Bosne i Hercegovine, organizovao kriminalnu grupu, čiji su članovi postali Pandurević, LJubibratić, Lučić, DJurić i Pjevac,kao i više lica za koje se postupak vodi pred nadležnim pravosudnim organima BiH.\nTa grupa je u dužem vremenskom periodu imala za cilj vršenje teških krivičnih dela - neovlšćeno stavljanje u promet opojnih droga, iznude..., navodi se u saopštenju.\nPored toga Elezu se na teret stavlja i podstrekavanje na ubistvo jedne osobe, čiji identitet tužilaštvo nije saopštilo.\nDelatnost Elezove kriminalne grupe sastojala se u kupovini - nabavljanju opojne droge, prevoženju do teritorije BiH, gde su po nalogu Eleza prijem droge vršili i drugi pripadnici ove kriminalne grupe, a potom je droga putem mreže posrednika i preprodavaca plasirana i prodavana na teritoriji BiH .\nNakon saslušanja osumnjičenih, koji su uhapšeni juče, 2. septembra, istražni sudija doneće odluku o predlozima tužilaštva za pokretanje istrage i odredjivanju pritvora osumnjičenima.\nPolicija je juče saopštila da su u zajedničkoj akciji policija Srbije, Republike Srpske i Bosne i Hercegovine uhapšene su za sada 24 osobe, a kako su najavili srpski ministar unutrašnjih poslova i direktor policije RS ta akcija se nastavlja.\nDevet osoba je uhapšeno u Srbiji, a 15 na teritoriji Bosne i Hercegovine i oni se sumnjiče da su, predvodjeni Elezom, od 2006. na teritoriji zapadnog Balkana pripremali i vršili najteža krivična dela.\nČlanovi grupe osumnjičeni za ubistva, iznude, ucene, razbojništva, krijumčarenje i trgovinu narkoticima, oružjem, eksplozivnim napravama, motornim vozilima i pranja novca".\nČlanovi te grupe, kako je ranije saopšteno iz policije, novac stečen kriminalom ulagali su u kupovinu automobila i nekretnina u Beogradu i Novom Sadu, na svoja, ili imena bliskih osoba, i ubacivali u legalne finansijske tokove registrovanjem preduzeća na tudja imena.


Dugo skrivani dokumenti o Trampovim porezima predati tužiocu u Njujorku - Svet - Dnevni list Danas\nPočetna » Svet » Dugo skrivani dokumenti o Trampovim porezima predati tužiocu u Njujorku\nMilioni stranica dokumenata koji pokazuju koliki je porez plaćao bivši predsednik SAD Donald Tramp predati su njujorškom tužiocu, nakon 17 meseci pokušaja da se to spreči.\n0Piše: Beta 26. februara 2021. 12.44\nDokumenti iz Poreske uprave (IRS) koji, između ostalog, pokazuju koliki je porez na zaradu Tramp platio u periodu od 2011. do 2019. predati su tužiocu nakon što je tako naložio Vrhovni sud, prenosi danas Glas Amerike.\nNjujorški tužilac Sajrus Vens istražuje da li su Tramp, njegova deca Ivanka, Donald junior i Erik i direktor Trampove organizacije Alen Viselberg umešani u finansijske malverzacije.\nTramp je jedini predsednik SAD koji je odbio da objavi koliko je platio porez, uz obrazloženje da je pod istragom Poreske uprave, iako to ne znači da dokumenta ne mogu da se objave.\nBivši predsednik je kritikovao Vrhovni sud, a istragu njujorškog tužioca nazvao „politički motivisanom“.\n„Ovo je nešto što se nikada nije desilo nijednom predsedniku. Sve je inspirisano demokratama i dešava se na njihovoj lokaciji, gradu i državi Njujorku koju potpuno kontroliše moj deklarisani neprijatelj, guverner Enrdju Kuomo“, rekao je Tramp.\nIstraga se vodi i o tome da li su Tramp i njegova organizacija namerno umanjivali vrednost nekretnina kako bi platili manji porez ili dobili kredite sa povoljnijim uslovima.\nDonald Tramp, Njujork, porez, pravosuđe, SADNjujork\nDonji dom Kongresa SAD u sredu o opozivu Trampa\nTrampov tim dao tri miliona dolara za ponovno brojanje glasova u Viskonsinu


Kompanija "Serbia Zijin Mining" će u Metovnici naredne tri godine održavati obnovljene saobraćajnice\n06:22: PM nedelja 3 jula, 2022\nSerbia Zijin Mining će u Metovnici naredne tri godine održavati saobraćajnice\nPosted on 16. juna 2022. at 22. juna 2022. by Ist Media\nKompanija „Serbia Zijin Mining“ i Grad Bor potpisali su u prisustvu predstavnika mesne zajednice Metovnica ugovor o održavanju puteva u ovom selu.\nProjekat „Bezbedan povratak kući“, koji je pokrenula kineska kompanija, obezbedio je meštanima Metovnice obnavljanje tri saobraćajnice, a koje će i održavati u naredne tri godine. Godišnja investicija iznosiće 13 miliona dinara, što je ukupno oko 40 miliona dinara za trogodišnji period.\nZamenik generalnog direktora Serbia Zijin Mining“, Gan Yonggang, naglasio je prilikom potpisivanja ugovora da kompanija dosledno sprovodi svoje ideje u nastojanju da na području svog projekta ostvari zajednicu zajedničke budućnosti, vredno radeći na tome da i sama postane „građanin grada Bora“ i „dobar komšija“.\nKao kineska kompanija koja posluje u Srbiji, svesni smo toga da su ljudi iz ruralnih područja snažno emotivno vezani za okolinu u kojoj su rođeni i odrasli, tako da ćemo dati sve od sebe da na razne načine poboljšamo kvalitet infrastrukturnih objekata u selima.Bezbednost saobraćaja treba da predstavlja prioritet u procesu poboljšanja lokalnog samoupravljanja i bez tog preduslova bezbednosti nećemo stići nikuda, naglasio je Gan Yonggang.\nU ime lokalne samouprave ugovor je potpisao zamenik gradonačelnika Bora, Milivoje Janošević.\nNaša namera i nas iz Gradske uprave je, a imaćemo pomoć i Ziđina da sve ono što je država propisala bude javno prezentovano, da svi zajedno se trudimo da Zeleni rudnik zaživi i već se to vidi. Za nekoliko meseci će se već pokazati kolika je ta briga koju država i Ziđin posvećuju ovom kraju. Nadam se da će sve ovo što smo danas uradili biti još bolje u narednom periodu, istakao je zamenik gradonačelnika.\nDejan Marković, predsednik Saveta MZ Metovnica, je u ime meštana Metovnice izrazio zahvalnost kineskoj kompaniji i rekao da je deo puta koji koriste meštani Metovnice blizu rudnika, da je apel meštana zadovoljen, a sve dogovoreno je i urađeno.\nGradonačelnik Bora, Aleksandar Milikić, je naglasio da je potpisivanjem ugovora potvrđena saradnja između meštana, grada Bora i kompanije „Serbia Zijin Mining“ i za koju veruje da će biti nastavljena i u narednom periodu.


Rast cijena nekretnina bi mogao ugroziti privredu nekih članica EU - Radio Srebrenik\nHomeVIJESTIBIH I SVIJETRast cijena nekretnina bi mogao ugroziti privredu nekih članica EU\nRast cijena nekretnina bi mogao ugroziti privredu nekih članica EU\nEvropski odbor za sistemski rizik (ESRB) upozorio je pet zemalja članica, među kojima i Hrvatsku, da bi rast cijena nekretnina mogao ugroziti privredu i dovesti do kraha tržišta nekretnina, te pozvao na preduzimanje hitnih mjera.\nU preporukama koje je odbor uputio prije dva dana od tih država se traži da ne podstiču zaduživanje građana kroz subvencionisane kredite.\nUpozorenja su upućena Hrvatskoj, Mađarskoj, Lihtenštajnu i Slovačkoj. Osim toga, preporuke su poslate i Njemačkoj i Austriji nakon što nisu ispunile zahtjeve ESRB-a iz 2016. i 2019. godine.\n“Rizici finansijske stabilnosti vezani za stambene nekretnine nastavili su rasti u kontekstu makroekonomskih rizika povezanih s pandemijom virusa korona i kontinuirane snažne dinamike tržišta nekretnina, stambenih kredita i zaduženosti domaćinstava”, ističe se u upozorenju i preporukama.\nNavodi se da su ključne ranjivosti istaknute u procjeni ESRB-a srednjoročne prirode i odnose se na brzi rast cijena nekretnina i moguću precijenjenost stambenih nekretnina, nivo i dinamiku zaduženosti stanovništva, rast stambenih kredita te znakove popuštanja standarda kreditiranja.\nU posebnom upozorenju za Hrvatsku napominje se da se “nakon dužeg perioda korekcije i prigušenog rasta realni rast cijena nekretnina ubrzao na osam procenata na godišnjem nivou početkom 2019. godine.\nPrevious articleČak 94 firme u BiH “ugašene” od početka godine\nNext articleNjemačka će popustiti sve stroge mjere, ovo je plan u tri faze


Birmingem - Blic Sport\nBirmingem naneo prvi poraz Jokanoviću, Votford pao na treće mesto\nEkipa Votforda, koju sa klupe predvodi naš trener Slaviša Jokanović, poražena je sa 2:1 od Birmingema na gostovanju u 16. kolu Čempionšipa.\nHal doveo štopera Birmingema Kurtisa Dejvisa\nEngleski Hal potpisao je trogodišnji ugovor sa dosadašnjim fudbalerom Birmingema Kurtisom Dejvisom.\nKlark: Žigić je sjajan fudbaler i momak, šteta što nije dobru igru krunisao golom\nMenadžer fudbalera engleskog drugoligaša Birmingem Sitija Li Klark rekao je da je srpski napadač Nikola Žigić odlično reagovao na sve kritike i dokazao da za njega ima mesta u ekipi.\nNavijači Birmingema ismevali Toresa, Španac na kraju odbio da šutira penal\nNapadač Čelsija Fernando Tores već duže vreme kuburi sa lošom formom i nedostatkom samopouzdanja, a ništa se nije promenilo ni u meču protiv Birmingema, iako je Huan Mata želeo da njegov kolega iz reprezentacije Španije izvede penal protiv ekipe za koju nastupa Nikola Žigić.\nŽigić: Četiri gola Lidsu? To i jeste moj posao u Birmingemu\nČetiri gola Lidsu bila su dovoljna Nikoli Žigiću da zacementira sebi mesto u startnoj postavi Birmingema do kraja sezone u Čempionšipu.\nŽigićevo veče iz snova, postigao četiri gola protiv Lidsa!\nNapadač Birmingema Nikola Žigić srušio je Lids u utakmici 28. kola Čempionšipa pošto je postigao sva četiri gola u pobedi od 4:1.\nŽigić se vraća u ekipu Birmingema za meč sa Mančester sitijem\nBirmingem će u sredu gostovati Mančester sitiju u okviru Karling kupa, a meč na Istlendsu mogao bi da bude prvi Nikoli Žigiću ove sezone nakon što se visoki napadač konačno oporavio od povrede prepona.\nMeklišu prete smrću i navijači Vile i navijači Birmingema\nAston vila je odlučila da pojača obezbeđenje na stadionu zbog pretnji koje novi trener Aleks Mekliš dobija od navijača Vile i Birmingema.\n"Izdajica" Mekliš i zvanično u Aston vili\nAston vila je potvrdila da je ekipu preuzeo bivši trener Birmingema Aleks Mekliš, uprkos protestima navijača koji ne žele na klupi čoveka koji je više od tri godine radio u redovima najljućih rivala.\nTrener Birmingema Aleks Mekliš se nada da će Nikola Žigić moći da pomogne ekipi u borbi za opstanak u Premijer ligi, ali je i svestan da visokom napadaču preti operacija zbog neugodne povrede.\nMekliš: Žigićeva povreda je bila prava noćna mora\nNapadač Birmingema Nikola Žigić bi mogao da se uskoro vrati na teren, nakon dosta problema sa povredom i skoro dvomesečne pauze, najavio je trener Aleks Mekliš.\nŽigića i dalje muči povreda\nNapadač Birmingema Nikola Žigić mogao bi da propusti važan meč sa Blekburnom ovog vikenda zbog povrede prepona koja ga muči već neko vreme.\nEverton i Birmingem podelili bodove, Žigić malo na terenu\nFudbaleri Evertona i Birmingema igrali su 1:1 u zaostaloj utakmici Premijer lige.\nArsenal bez golova protiv Sanderlenda , Siti minimalno protiv Vigana\nFudbaleri Arsenala razočarali su svoje navijače remijem bez golova protiv Sanderlenda u 29. kolu Premijer lige. Izabranici Arsena Vengera propustili su priliku da se približe Mančester junajtedu na samo bod od prvog mesta. Vest hem je nastavio sa odličnim igrama i pobedom nad Stoukom privremeno je pobegao iz zone ispadanja - 3:0. U poslednjem meču subotnjeg programa Mančester siti je pobedio Vigan sa 1:0 pogotkom Davida Silve.\nMekliš: Žigić je imao problema sa preponama, zato nije igrao\nTrener Birmingema Aleks Mekliš rekao je da su posledice finala Karling kupa koštale njegov tim poraza u meču protiv Vest Bromvič Albiona.\nFA kaznila Birmingem zbog uletanja navijača na teren\nFudbalski savez Engleske kaznio je Birmingem zbog uletanja navijača na teren u decembru nakon pobede u četvrtfinalu Karling kupa protiv gradskog rivala Aston vile.\nRidžvel: Svi u klubu smo oduševljeni zbog Žigića\nDefanzivac Birmingema Lijam Ridžvel izrazio je oduševljenje zbog sve boljih partija Nikole Žigića koji je bio jedan od najzaslužnijih za trijumf u finalu Karling kupa protiv Arsenala.


Trhulj: Zakonom o naftnim derivatima osigurat će se stabilnost tržišta - Akta.ba\n30.04.2014. 08:18 / Izvor: Fena\nU Federaciji Bosne i Hercegovine se praktično prvi put donosi zakon o naftnim derivatima, gdje se uređuje tržište naftnih derivata na cijelom području tog entiteta - kazao je u izjavi za Agenciju FENA Erdal Trhulj, federalni ministar energije, rudarstva i industrije.\nTo se, po njegovim riječima, odnosi na „nešto slično kao u Republici Srpskoj, gdje je to uređeno Zakonom o trgovini i Pravilnikom o minimalnim tehničkim uvjetima za obavljanje ove djelatnosti“.\nAko poslanici Predstavničkog doma Federalnog parlamenta usvoje Prijedlog zakona o naftnim derivatima, koji treba usvojiti i Dom naroda ovog parlamenta, „uvest će se naknada od jednog konvertibilnog feninga po litru goriva, koja će se koristiti za rad operatora, za rekonstrukciju četiri kontinentalna terminala i za zanavljanje rezervi“.\n#zakon o naftnim derivatima\n# rudarstva i industrije\n#Ministarstvo trgovine Federacije BiH


Radio Slobodna Evropa obustavlja rad u Rusiji nakon napada Kremlja | Kosova.info\nDom|Najnovije|Radio Slobodna Evropa obustavlja rad u Rusiji nakon napada Kremlja\nRadio Slobodna Evropa (RFE/RL) saopštila je da obustavlja rad u Rusiji. U saopštenju se navodi da se Ruski servis Radija Slobodna Evropa suočava sa stečajnim postupkom i da su njegovi novinari pod pritiskom policije.\n„Sa najdubljim žaljenjem objavljujem danas obustavu naših fizičkih operacija u Moskvi. Ovo nije odluka koju je RFE/RL donio sam od sebe, već odluka koja nam je nametnuta napadom režima [Vladimira] Putina na istinu“, rekao je predsednik i generalni direktor RFE/RL, Džejmi Flaj.\nServis će nastaviti da pokušava doprijeti do ruske publike koristeći „svaku moguću platformu“, dodao je.\nNekoliko medijskih organizacija, uključujući BBC, primorano je da privremeno obustavi rad svojih novinara u Rusiji kao odgovor na novi zakon koji prijeti zatvorom svakoga za koga vlada smatra da je širio “lažne vijesti” o ruskim oružanim snagama.\nRFE/RL, koji u Rusiji emituje program od 1953. godine, saopštio je da će nastaviti da izvještava o invaziji na Ukrajinu izvan Rusije.\nHoće li uspeti evakuacija civila iz Marijupolja?


Niška televizija » Saobraćajni lavirinti\nObjavljeno 31.07.2013. 13:33\nTagovi: Društvo, Saobraćaj\nUkoliko ne razmislite na vreme kuda ćete se kretati, vožnja automobilom u Nišu lako može da se pretvori u pravu avanturu i panoramno razgledanje pojedinih ulica, kojima zaista niste planirali da prođete. Razlog je stroga regulacija saobraćaja, kao i u većini velikih gradova sa velikim brojem automobila, malobrojnim mestima za parkiranje i jakom frekvencijom saobraćaja. Pritom se pravila na raskrsnicama često menjaju, u skladu sa procenama gradske Uprave za saobraćaj. Evo samo jednog primera kako možete da zalutate, ukoliko na vreme ne razmišljate kuda ćete proći, i to u relativno rasterećenom delu grada, odnosno u Ulici Dragiše Cvetkovića.\nUkoliko automobilom želite iz Ulice Božidara Adžije, odnosno Dragiše Cvetkovića, da dođete do raskrsnice na Crvenom pevcu, od nedavno morate mnogo ranije da razmišljate, kako se ne biste zaglavili u lavirintu. Razlog je to što iz ove ulice više ne možete da se uključite levim skretanjem u Ulicu vojvode Mišića, što je do nedavno bilo moguće.\nNovom regulacijom raskrsnice ulica Dragiše Cvetkovića i Vojvode Mišića ukinut je semafor, kao i skretanje ulevo prema Crvenom pevcu. Zbog toga dolazak do ovog mesta vozači moraju da planiraju skoro kilometar i više unapred, ukoliko žele da izbegnu provlačenje kroz tesne ulice do Vojvode Tankosića, kako bi se uključili u Ulicu vojvode Mišića kod Doma zdravlja prema Crvenom pevcu.\nRazmišljati unapred i najlakše stići do Crvenog pevca, ukoliko ste u Ulici Dragiše Cvetkovića, značilo bi da još kod benzinske pumpe u ovoj ulici skrenete u Rentgenovu, uključite se na Bulevar Zorana Đinđića i tako stignete do Crvenog pevca.\nIako mnogim vozačima sve ovo deluje nepotrebno i suviše komplikovano, gradska Uprava za saobraćaj je procenila da je takva regulacija najbolja i da pruža najbolji protok saobraćaja, posle uklanjanja semaforske signalizacije na ovoj raskrsnici. Pojašnjeno je da je zbog blizine znatno opterećenije raskrsnice na Crvenom pevcu, koja je nekoliko desetina metara levo, sa ovog mesta najbolje zabraniti skretanje na tu stranu, jer se time rešava problem zastoja, kakvih je duž cele Ulice vojvode Mišića bilo ranijih godina.\nPritom ne zaboravite da znakovi na raskrsnicama s vremena na vreme umeju da se promene, pa negde gde nije važilo pravilo kružnog toka – sada važi, i obratno. Zato je vožnja po gradu posebna avantura, a da se ne bi pretvorila u noćnu moru i gubljenje živaca – naoružajte se strpljenjem i uvek krenite koji minut ranije.


Konjički klub "PADDOCK" , Banja Luka - Barlovci\nKonjički klub "PADDOCK" , Banja Luka - Barlovci\nKonjički klub “Paddock” je smješten u Barlovcima nadomak Banjaluke, na privatnom posjedu površine 6000 m2 u mirnom prirodnom okruženju. Posvećeni smo promociji i unapređenju konjičkog sporta, humanom odnosa prema životinjama, suživotu sa prirodom i očuvanju prirodne sredine.\nU sklopu kluba nalazi se štala sa 9 boksova, sedlarnica, svlačionica sa tušem i WC-om, pješčani manjež (ograđeni prostor za treniranje i obuku jahača), klupske prostorije u kojima se možete osvježiti i opustiti nakon treninga, razmjeniti iskustva sa drugim jahačima ili jednostavno provesti neko vrijeme daleko od gradske gužve, kao i neizostavni ljubimci kluba.\nUkoliko želite da imate konja u svom vlasništvu a nemate odgovarajuće uslove za držanje nudimo uslugu pansiona, odnosno smještaja za konje, u boksovima 3x3 i 3x4 m2; pored osnovne brige o konju na pansionu, nudimo i mogućnost obuke i treninga konja.\nMožete nas posjetiti svaki dan od 09:00 – 13:00 i od 16:00 do 20:00 časova - upoznaćemo Vas sa našim ljubimcima, uputiti u ljepote konjičkog sporta i omogućiti da provedete svoje vrijeme u prijatnom okruženju.


Ostrva jeftinija nego što se misli | EurActiv Srbija\nOstrva jeftinija nego što se misli\nSvetom je nedavno odjeknula vest da je za 60 miliona evra prodato sejšelsko ostrvo Aros, koje je nekada pripadalo francuskoj milijarderki Lilijan Betankur (Lilliane Bettencourt). Međutim, taj iznos nije reprezentativan. Ostrva su, tvrde prodavci, uglavnom mnogo pristupačnija, a jedna od idealnih lokacija za njihovu kupovinu je Grčka.\nJedna od najvećih agencija za prodaju privatnih ostrva, Prajvat ajlands onlajn (Private Islands Online), sa sedištem u Torontu, ima katalog 550 ostrva u celom svetu i može se pohvaliti sa 20-ak prodaja godišnje.\nNajjeftinije je malo ostrvo, površine 3.000 metara kvadratnih, u panamskom jezeru Gatun, koje je na ponudi za 30.000 dolara (24.346 evra). Na drugom kraju skale - grčko ostrvo Patroklos u Mediteranu, površine 320 hektara, 50-ak kilometara udaljeno od Atine, koje se može pazariti za 180 miliona evra.\nU Hrvatskoj su na ponudi četiri ostrva, jedno na Plitvičkim jezerima, na kojem izgradnja nije dozvoljena, za 350.000 evra, i tri na moru, u rasponu od pola miliona do pet miliona evra.\nOd evropskih zemalja, nude se i ostrva u Nemačkoj, Italiji, Irskoj, Finskoj, Estoniji, Francuskoj, Norveškoj, Poljskoj, Portugaliji, Španiji, Švedskoj, Turskoj i Škotskoj.\n"Klijenti su raznoliki - glumice, princeze, ali i 'normalan' svet. Nedavno smo prodali ostrvo u Ontariju, sa malom kućom, jednom vaspitaču za 250.000 dolara (203.000 evra)", rekao je generalni direktor kompanije Kris Krolov (Chris Krolow), koji je i osnovao ovu agenciju pre 13 godina.\nPrema njegovim rečima, tri kriterijuma koje mora da ispuni "kvalitetno" ostrvo su topla klima, stabilno političko kruženje i mogućnost da se zaista kupi ostrvo, a ne samo pravo na korišćenje. "Bahami, Belize ili Panama su savršena mesta", ocenio je on.\nMeđutim, treba izbegavati neprijatna iznenađenja. "Mnogi su kupili ostrva u morima Hondurasa ili Belizea, ali su zaboravil da tamo ima pirata, da je vlažnost neverovatna, da ima miliona komaraca, kao i bolesti poput denge i zmija", upozorio je još 2010. godine Farhad Vladi, generalni direktor druge velike kompanije za prodaju ostrva, sa sedištem u Hamburgu. Vladi smatra da Severna Amerika i Evropa u tom pogledu pružaju znatno stabilniju "političku i zdravstvenu situaciju".\nMesto iz snova - Grčka\nGrčka ostrva su najčešće dobro opremljena i imaju idealnu klimu. Zbog toga su posebno tražena.\nPredstavnik agencije Demer de Gres (Demeures de Grece) Nikolas Mugni rekao je da na grčkom tržištu ima između 60 i 70 ostrva, ali da nije moguće graditi na svima njima. Time se, po njegovim rečima, tržište ograničava na 10-ak ostrva.\nU njegovom katalogu najjeftinije je ostrvo za tri miliona evra, "na kojem se može graditi ali je na zabačenom mestu". Najviša je cena od 45 miliona evra za znatno veće ostrvo, "koje je pogodnije za razvoj turizma".\n"Tržište je malo, nema mnogo potencijalnih klijenata", rekao je Mugni, dodavši da uglavnom radi sa poslovnim ljudima.\nJedno ostrvo je prodao 2009. godine za pet miliona evra. Ove godine, kako je naveo, jedan francuski klijent bi mogao da "padne" na ostrvo u vlasništvu jednog grčkog aristokrate, od šest hektara, na koje su nekada, mada bezuspešno, "bacili oko" i članovi Bitlsa (Beatles). Početna cena je 18 miliona evra, a "cenkanje" je moguće.\nCene na francuskom tržištu, koje se uglavnom svodi na ostrva u Bretanji, na severnom delu atlantske obale, dosta su niže. U departmanu Morbian za ostrva između jednog i pet hektara ugovara se cena između 1,5 i 3,5 miliona evra, naveo je nezavisni stručnjak za nekretnine ovog regiona. On je naveo da je u Bretanji samo 15-ak ostrva privatizovano, što ograničava tržište na "jednu transakciju svake dve ili tri godine".\n"Treba napraviti razliku između naših kupaca i onih kakve možemo sresti na Pacifiku ili Antilima. Ovde se ljudi ne razmeću. Reč je o kupcima koji su vezani za region, to su diskretni ljudi, nije im cilj da se 'pokažu'", naveo je on. Kako je dodao, među kupcima ima "nekoliko političara i političarki", "velikih privrednika" i jedan "filmski producent".\nFoto: Demeures de Grece


Član Predsedništva BiH Milorad Dodik izjavio je danas da će poslanik SDA u Parlamentarnoj skupštini BiH Šemsudin Mehmedović biti uhapšen čim stupi na teritoriju Republike Srpske, “zbog toga što je Srbe nazvao ‘genocidašima’, a Republiku Srpsku ‘genocidnom tvorevinom'”.\nDodik je to rekao na konferenciji za novinare upitan da komentariše jučerašnju izjavu Mehmedovića da su Srbi “genocidaši” i da li će RS tim povodom nešto preduzeti, prenio je Tanjug.\nPovodom akcije SIPA-e u Republici Srpskoj vezano za istragu o napadu na ustavni poredak Bosne i Hercegovine, Dodik je danas rekao da je riječ o politički motivisanom ponašanju pravosuđa.\n– Ovo je pokušaj da se sahrani RS, mi koji smo predmet njihovih navodnih progona, apsolutno ne smatramo da to jesmo. Njihove aktivnosti govore o tome da je namjera destabilizacija RS-a, da se uništi jedan uspješan projekat kao što je RS – rekao je on.


XIX Balkanski kongres stomatologa | Implant Centar Stojanović\n3 маја, 2014 admin-drs\nXIX po redu Balkanski kongres stomatologa – BaSS je održan u Sava Centru od 24. – 27. aprila 2014. godine. Stomatološki tim Implant Centra Stojanović je bio prisutan na kongresu sa svojim radom „Indikacije za primenu implantata širokog dijametra“.\nCilj istraživanja ovog rada je bio da se uporedi dugoročni uspeh širokih implanata sa implantatima standardnih dimenzija. Implantati su ugrađeni odmah posle ekstrakcije i opterećeni neposredno posle i nakon tri meseca od intervencije.\nKod 26 pacijenata je ukupno ugrađeno 180 implantata, u periodu od 4 godine, od toga 31 implantata širokog dijametra (debljine 6mm i dužine 8-13mm). Svi implanti su bili ugrađeni u postekstracione i proširene alveole nastale nakon hiruških ekstrakcija zaostalih korenova zuba, kao i kod eksplantiranih implantata usled periimplantitisa.\nVeličina postekstrakcionog defekta je zahtevala ugradnju širokih implantata kako bi se postigla dobra primarna stabilnost, jer samo dobra primarna stabilnost ugrađenih implantata u postekstrakcionu ranu daje mogućnost za imedijatno opterećenje implantata i dobru osceointegraciju, koja ima za cilj dugotrajnost protetskog rada na implantatima.\nZahvaljujući primarnoj stabilnosti koju je omogućio široki implantata, posle četiri godine praćenja, uspeh implantata je bio 96%. Gubitak implantata od 4% se odnosi na alveole sa defektom alveolarne kosti preko 6mm i nastaje najverovatnije kao posledica nedovoljne primarne stabilnosti implantata.\nJednostavnost ugradnje i visok procenat uspeha širokih implantata bez klinički značajnijih komplikacija opravdava njihovu primenu za imedijatnu ugradnju i imedijatno opterećenje. Bazirano na ovom istraživanju, proističe zaključak da se u praksi mogu primenjivati implantati većih dimenzija, širine 7 i 8mm, čime bi se procenat uspeha povećao.\nGodišnji odmor 2014


InfoBrcko.com - Brčko: Održana debata o širenju dezinformacija u medijima\nBrčko: Održana debata o širenju dezinformacija u medijima\tIstaknuto\n„Prema našim analizama, lažne vijesti su se pojavljivale najviše na stranicama koje nemaju impresum“, rekao je Musić.\nOn je naglasio da se OEBS protiv lažnih vijesti i dezinformacija pokušava boriti organizovanjem radionica za edukaciju medijskih radnika i studenata novinarstva.\nNa temu „Prepoznavanje i borba protiv dezinformacija ‘Fejk njuz’ u javnom medijskom prostoru, te uticaj dezimformacija na javno mnjenje”, predstavnik Kluba novinara Admir Kadrić kaže da tačnost objavljenih informacija uvijek mora biti ispred ažurnosti.\n„Vrlo je važno da novinari provjeravaju informacije, da ne žurimo za ekskluzivnošću, da svaku činjenicu provjerimo bar na dva ili tri izvora, kako bismo izbjegli mogućnost dezinformacije“, rekao je Kadrić.\nOdgovoran pristup informisanju, medijska pismenost, stručan rad, te zakonsko uređenje medijskog prostora prva su stepenica ka pravilnom i istinitom informisanju, zaključak je učesnika današnje debate.\nU današnjoj debati učestvovali su i predstavnici medija, predstavnici NVO-a, kao i predstavnici vlasti, policije i sudstva Brčko distrikta, piše Radio Brčko.


Za tri godine 133 ljudi na Kosovu izvršilo samoubistvo - Kosovo Online\nZa tri godine 133 ljudi na Kosovu izvršilo samoubistvo\n18. Septembar 2021. • 17:27\nIzvor: RTV Živinice\nU poslednje tri godine na Kosovu su izvršena 133 samoubistva, a prema podacima kosovske policije u ovom periodu registrovana su i 492 pokušaja samoubistva, prenosi Kosovo pres.\nPrema psiholozima i sociolozima, mentalni problemi su svakodnevni u celom svetu, ne isključujući Kosovo. Kako kažu, trebalo bi povećati posvećenost institucija u sprečavanju ove pojave. Kampanje i podizanje svesti, kao i socijalni dijalog, neki su od načina koji bi, prema zdravstvenim stručnjacima, smanjili broj samoubistava i pokušaja samoubistva.\nPrema rečima sociologa Batije Siljejmani-Kerćeli, samoubistva su fenomen koji se može sprečiti, ako se od malih nogu traži konsultacija sa psiholozima i sociolozima o problemima.\nDorentina Podrimćaku, menadžer projekta, "Životna linija" vodi različite kampanje u cilju prevencije samoubistava, a jedna od njih je „Reč za reč“ koja ima za cilj da poveća raspravu o mentalnom zdravlju što je više moguće.\nSvetski dan prevencije samoubistava obeležava se 10. septembra svake godine, u cilju podizanja svesti i promovisanja preventivnih mera za smanjenje broja samoubistava. Klinički psiholog Visar Sadiku smatra da bi svake godine septembar trebalo maksimalno da se iskoristi za podizanje svesti javnosti o značaju mentalnog zdravlja, ali i za povećanje napora za sprečavanje samoubistva.\nKosovo psihologija samoubistvo\nPsihijatri Kosova: Posle pandemije doći će do promena u psihologiji ljudi, ništa neće biti isto\nPovodom Svetskog dana mentalnog zdravlja, Udruženje psihijatara Kosova poručilo je da će kad se normalizuje situacija organizovati niz aktivnosti uz učešće zdravstvenih radnika, institucija, sa svim kategorijama stanovništva, a posebno sa klijentima kojima su potrebne njihove usluge, prenosi Kljan Kosova.\nU Prištini pronađene dve mrtve osobe, sumnja se na ubistvo i samoubistvo\nU Peći pronađen mrtav policajac, sumnja se na samoubistvo